qundao/data-zh-poetry huggingface dataset:
石湖仙
作者：樊增祥
朝代：清
体裁：词

玉人秋浦。认霜雁来时，钿笛吹处。才了锁厅缘，送仙凫、翩然北去。琼瑶一握，也抵得、雪儿歌舞。容与。让石湖、独有千古。生朝且宜闭阁，早梅边、微吟杜句。丈室方床，自散维摩花雨。旧日田郎，鬓丝添缕，那堪题柱。凭寄语。靴衫莫过西府。
石首县出鱼肚笔架，山影宛在其上·其二
作者：樊增祥
朝代：清
体裁：七言绝句

自着芒鞋上岸迟，前身我亦打包师。小溪行尽柴门掩，时见梅花一两枝。
破阵子 其一 小园花树茂密，欣然有作
作者：樊增祥
朝代：清
体裁：词

欲买松风无价，细参茶理如禅。欠水欠山官阁地，难雨难云小暑天。北窗当昼眠。种竹无非君子，灌花多是清泉。培养桂丛丁卯后，开阖莲花子午间。园丁无日闲。
破阵子 其三 和晏元献韵
作者：樊增祥
朝代：清
体裁：词

几页桃花侧理，一杯绿玉昌明。才试姜芽临帖手，又送松风到枕声。蹴花飞燕轻。秋意已教麦送，雨丝刚与梅迎。池上停凝抛堕倦，闺里矜夸打马赢。香从罗袂生。
破阵子·其二
作者：樊增祥
朝代：清
体裁：词

小院黄昏月上，中庭夜合花开。漫索试莺亲酝酒，犹著灵芸手制衣。愁看双燕归。想见画帘不卷，无言玉箸偷垂。窗下敛蛾思底事，扇上乘鸾肖阿谁。愁看双蝶飞。
破阵子·再用晏元献韵
作者：樊增祥
朝代：清
体裁：词

女诫数行亲写，佛灯一点长明。书帙纤纤留粉印，骨节珊珊疑玉声。弄风罗扇轻。对语燕欢莺喜，闲行月避花迎。扑蝶祇嫌双钏重，斗茗刚能一水赢。因何太瘦生。
破阵子·小园花树茂密，欣然有作
作者：樊增祥
朝代：清

欲买松风无价，细参茶理如禅。欠水欠山官阁地，难雨难云小暑天。北窗当昼眠。种竹无非君子，灌花多是清泉。培养桂丛丁卯后，开阖莲花子午间。园丁无日闲。小院黄昏月上，中庭夜合花开。漫索试莺亲酝酒，犹著灵芸手制衣。愁看双燕归。想见画帘不卷，无言玉箸偷垂。窗下敛蛾思底事，扇上乘鸾肖阿谁。愁看双蝶飞。几页桃花侧理，一杯绿玉昌明。才试姜芽临帖手，又送松风到枕声。蹴花飞燕轻。秋意已教麦送，雨丝刚与梅迎。池上停凝抛堕倦，闺里矜夸打马赢。香从罗袂生。
破阵子·端午用晏元献韵
作者：樊增祥
朝代：清
体裁：词

孔雀罗衫浅淡，牡丹纱槅通明。自照水边鬟黛影，总厌花间笑语声。钗头艾虎轻。画省袍靴已散，小帘巾扇相迎。未觉今年重五负，又道昨宵双陆赢。脸霞和酒生。
磁州
作者：樊增祥
朝代：清
体裁：七言绝句

娟娟缺月抱云流，照见栖乌上戍楼。十里清溪数行柳，晓风吹梦过磁州。
离别难
作者：樊增祥
朝代：清
体裁：词

绣户乳燕依依。玉人赠我将离。海棠风里住，柳花香里去。昨宵银烛泪、替人垂。朝雨浥，红鹃泣，殷勤相送碧油归。楼上立，车声急。魂乍销，情如远水迢迢。野店罗衾薄，粉槛灯花落。同不睡、度今宵。苔阶碧，弓鞋迹。相思一夜发红蕉。
秋夜作
作者：樊增祥
朝代：清
体裁：七言绝句

软障如烟碧四垂，卧听窗行摆风枝。秋衾人共秋阶草，一夜青霜各自知。
秋夜同索生煮茶
作者：樊增祥
朝代：清
体裁：古风

屋山月上霜满庭，虚廊谡谡风叶争。明灯纸阁澹相对，菊枝堕影当秋屏。夜寒读书宜得饮，起吹活火安铜瓶。我力岂能致官焙，薄有草茗聊慰情。箧中羽扇久封置，此时功与寒垆并。乍见金蛇出复没，旋听蚯蚓嘤嘤鸣。斯须点出更芳洌，露芽浅碧花瓷青。潜人点茶入盐豉，庸知清浊须分明。佛芎甘菊以类至，心脾无事常和平。语生慎莫用鹾簋，此君高洁非虚名。独怜饮多每破睡，中宵望月心屏营。起寻破砚颂森伯，诗骨当与寒泉清。
秋感
作者：樊增祥
朝代：清
体裁：七言律诗

又听西风入暮砧，𧝅衣脂烛在帘阴。沾泥已叹身如絮，消渴何尝意在琴。锦帐熏垆前日事，丹房药镜一生心。谁能更学春蚕死，自缚柔丝自不禁。
秋日至先垄上作
作者：樊增祥
朝代：清
体裁：七言律诗

绕视新松未忍回，午天云薄罨轻雷。溪流碧玉连环锁，山色泥金画本开。欲表泷阡增郑重，未成丙舍一悲哀。蓝田鼓吹今何许，且缓王郎誓墓来。
移寓爱伯师宅赋呈一首
作者：樊增祥
朝代：清
体裁：七言律诗

寂寞城南屋数楹，升堂聊可慰生平。衣装草草都无色，桃竹依依并有情。半榻残书容病酒，一春归梦为啼莺。上京得遂从游乐，底用人间黯淡名。
答舒明经见赠即题其集
作者：樊增祥
朝代：清
体裁：古风

群星耿耿云台侧，少微含光照江北。高义不屑交侯王，羊裘日暮行空泽。蚤年挟策试书判，黄金价高缝掖贱。歌曲徒为北里传，诙谐祗觉东方惯。长安市上春复秋，五陵年少多从游。掉头不过武安第，乘醉怒骂文成侯。江淮一朝啸群丑，杖剑军门好身手。羽扇朝麾采石云，诗瓢夜系沙场柳。同时英俊何纷纷，貂蝉络绎阶青云。君独何为在蓬藋，褐衣韦带缠其身。厌勾调巫访故人，红兰碧杜俱含笑。我闻君名将十年，一笑遂拍洪崖肩。不惜肝肺剖相示，酒酣谈艺如流泉。伊余读书具真赏，师友平生谢标榜。气岸不受天下怜，文字颇为老成奖。君谓我诗冰雪清，贶以嘉什如瑶琼。骊龙选珠五百颗，粲列纸上俱光明。我读君诗诧奇绝，中宵户牖鸣金铁。上者力欲追青丘，其次足当黄仲则。海内于今罢战争，惟将歌咏答升平。乃公自有千秋业，嗟尔悠悠世上名。
红情·奴子移芍药三本，植之庭隅，时已立夏数日，恐遂蕉萃。适得好雨，经宿而活，喜赋是解
作者：樊增祥
朝代：清
体裁：词

谁家烟玉。趁粉苞未吐，金鸦先斸。换叶移根，宛转风前倚修竹。可是伤春静女，都不掼、玉阶华屋。且乞与、细土清泉，低亚旧栏角。清旭。映窗縠。喜暖雨弄晴，翠枝新沐。细君暗祝，未要东风与拘束。忏却将离小字，刚换得、带围金簇。待说与、扬州梦，慢斟缥醁。
红林檎近·和美成韵
作者：樊增祥
朝代：清
体裁：词

秋林无新粉，夜芸生古香。玉露下雕砌，芙蓉怨横塘。雨无一珠洒叶，月有半镜衔窗。镜里窥见残妆，无语对寒簧。昔者金马客，约我玉河乡。乌衣巷冷，如今燕去雕梁。更应刘俱逝，邺园倦客，共谁一饮三百觞。
红窗睡
作者：樊增祥
朝代：清
体裁：词

油碧窗扉纱似雾。刚觑见、远山颦处。晓来饶舌憎鹦鹉。道夫人薄怒。晚岁萧郎依佛火。早打点、心经一卷，授伊蛮素。桃花生子，可小名法护。
红罗袄
作者：樊增祥
朝代：清
体裁：词

梦是莺啼破，书是雁捎回。看映水芙蓉，艳如卓女，唤茶鹦鹉，声似杨妃。讽新句、钗划垆灰。卜佳期、笑指蔷薇。著意选词牌，自制曲、一阕阮郎归。
绕佛阁 其一 长夏即事
作者：樊增祥
朝代：清
体裁：词

绿窗细雨。花里燕睡，花外莺语。梅子黄否。点汤渍蜜，吴羹向谁絮。玉塘半亩。明镜照我，来听蛙鼓。风柳低舞。画栏几折，斜阳自来去。未放藕花白，点点荷珠融碧露。花逊叶香，香风吹粉鹭。且幕卷青油，扇倚红醋。悄无人处。看竹里茶烟，花杪轻度。只新蟾、把人偷觑。
绕佛阁 其二 东堂月夜，叠前韵
作者：樊增祥
朝代：清
体裁：词

昨宵猛雨。今夜碧月，来共鸥语。茶梦圆否。欲圆又破，梁间燕儿絮。小园一亩。梧竹影里，窥见河鼓。风叶掀舞。小荷堕粉，徘徊不能去。夜久葛巾湿，髣髴瑶阶生白露。风袅鬓丝，清于池上鹭。且一荐冰瓯，薄点梅醋。画檐深处。有点点流萤，帘隙偷度。照青编、任人看觑。
绕佛阁·慰研荪妇病
作者：樊增祥
朝代：清
体裁：词

小颦翠敛。慵对晚镜，深闭秋馆。黄菊篱短，与花比瘦，西风动罗幔。杏笺写满。香茗俊句，都似明远。羁思悽婉。记曾叠骑，桑乾水平岸。古锦袭诗本，强为萧郎拈绣线。不似向时朝霞生酒面。待蕙草中庭，尽茁花箭。曲房重见。又酌酒弹棋，玉局猧乱。对明窗、青编重展。
绕佛阁·用美成韵
作者：樊增祥
朝代：清
体裁：词

桂华夕敛，凉月半玦，低映闲馆。银烛烧短，欲眠又起，蛜蝛堕风幔。玉蜍注满。闲试库纸，诗意清远。双髻娇婉。玉钗欲挂，墙东角巾岸。满目换秋色，露柳萧疏牵翠线。佳语月团，斜行留扇面。且静听鞋弓，细数壶箭。小屏相见。只靥杏销红，鬟翠微乱。夜如何，绣衾双展。
绕佛阁·长夏即事
作者：樊增祥
朝代：清

绿窗细雨。花里燕睡，花外莺语。梅子黄否。点汤渍蜜，吴羹向谁絮。玉塘半亩。明镜照我，来听蛙鼓。风柳低舞。画栏几折，斜阳自来去。未放藕花白，点点荷珠融碧露。花逊叶香，香风吹粉鹭。且幕卷青油，扇倚红醋。悄无人处。看竹里茶烟，花杪轻度。只新蟾、把人偷觑。昨宵猛雨。今夜碧月，来共鸥语。茶梦圆否。欲圆又破，梁间燕儿絮。小园一亩。梧竹影里，窥见河鼓。风叶掀舞。小荷堕粉，徘徊不能去。夜久葛巾湿，髣髴瑶阶生白露。风袅鬓丝，清于池上鹭。且一荐冰瓯，薄点梅醋。画檐深处。有点点流萤，帘隙偷度。照青编、任人看觑。
绛都春·余曩以此调赋重台榴花，刊稿时乙去，今补写之
作者：樊增祥
朝代：清
体裁：词

猩屏画了。掩绯帔两重，薰风开早。比似洛花，叠叠楼台，仙云绕。一层更上香光饱。引彩蝶、房房都到。绛桃百叶，芳兰并蒂，未如卿好。娇巧。石家姊妹，向燕市另起，金台小稿。六幅锦裙，百琲明珠，盈怀抱。窗扉十扇开朱鸟。替七尺、珊瑚写照。凭将绛蜡融珠，凤衔到晓。
绮寮怨
作者：樊增祥
朝代：清
体裁：词

旧历才余十日，凄凄天雨霜。带暝色、万点寒鸦，归飞急、故趁斜阳。风催谯门画角，楼台悄、渐隐灯烛光。问五纹、绣线谁添，倾东海、未抵宫漏长。记得雨棂雪艭。当年洗马，横江百感茫茫。老矣韦郎。少年事、莫思量。闲时倚楼看镜，楪子面、尽端相。中书万羊。何如理安寺，僧粥香。
绮寮怨 其一 冬夜
作者：樊增祥
朝代：清
体裁：词

淡月幽窗如画，墨梅横一枝。四五点、冷蕊疏花，无人处、自照冰池。霜柯惊飞冻鹊，谁家笛、故学秦女吹。想弄珠、玉指生寒，蟾辉里、缟袂归去迟。瘦沈自宽带围。轻裘紫绮，针神几费柔荑。闷拨垆灰。这情绪、有谁知。银屏雪儿何在，觅旧谱、自填词。相逢甚时。明灯照棋局，应有期。
绮寮怨 其一 秋夜
作者：樊增祥
朝代：清
体裁：词

昨夜秋阴如梦，海棠今夜醒。点扣砌、碧露飘珠，婵娟子、自韫红情。残蟾徘徊欲上，银河转、雁带三四星。渐一行、叫过西楼，重帘下、叹息眠未成。远梦渔阳暗惊。秋桑落盏，鹅黄酒熟蒲城。且倒银瓶。欠纤指、破新橙。金荃集中佳语，总写上、女儿青。寒螀暗鸣。惟应感秋客，知此声。
绮寮怨 其三 歌席
作者：樊增祥
朝代：清
体裁：词

我已江南游倦，不堪听管弦。又画阁、软舞娇歌，兰陵酒、浅泛金船。白头梨园子弟，初相见、记在天宝前。自翠华、迤逦西巡，霓裳曲、往往传世间。红烛影摇翠钿。歌楼听雨，消磨几许华年。祇有何戡。数朝士、到贞元。秦筝十三金雁，莫再唱、念家山。销魂黯然。怜他柳梢月，花上烟。
绮寮怨 其二 秋霁登平台舒眺，用前韵
作者：樊增祥
朝代：清
体裁：词

十日南山如睡，晓烟吹梦醒。照素浐、绮日笼沙，连昌柳、别是风情。琴台高秋独眺，风吹帽、未放双鬓星。料板桥、昨夜微霜，疏林叶、绿黯红未成。陌上黄尘不惊。雕鞍绣毂，依然鼓角严城。酒酝双瓶。捉霜蟹、市香橙。今年旧京重九，对圃菊、眼犹青。楼头鹳鸣。销除宋诗里，风雨声。
绮寮怨·其二
作者：樊增祥
朝代：清
体裁：词

好是昭州颜色，软帘新退红。试玉砚、冰缬微凝，朱扉掩、绮日云烘。家常羊肝半臂，黄绵袭、暖甚金线狨。侧帽纱、索笑南檐，梅花下、处处逢放翁。小盏试斟紫茸。煎茶素手，何时竹里相逢。寄语渠侬。一瓯雪、待春风。文园十分消渴，掌上露、不胜浓。霜华暗融。西台一株柏，青到冬。
绮寮怨·其五
作者：樊增祥
朝代：清
体裁：词

叩齿梳头才了，玉凫烟未残。又绮日、薄映南窗，垂帘处、院竹谁看。晖晖玉山照座，金貂客、一洗郊岛寒。听说诗、妙解人颐，莲花舌、似导鱼上竿。尚忆湖亭倚栏。铜瓶活火，圆瓯细蹙微澜。路远于天。更无意、乞东还。惟余昌明一盏，绿玉色、透中边。肠枯自怜。谁知饮茶足，诗更妍。
绮寮怨·其四
作者：樊增祥
朝代：清
体裁：词

不信青门寒早，菊瓶香未残。傍扣砌、密缀圆花，青霜里、越耐人看。药娥徘徊欲上，琼楼远、祇恐天上寒。甚夜乌、已定还惊，亭西竹、颤袅青玉竿。徙倚东廊画栏。中庭荇藻，明明玉水生澜。白雁横天。可捎得、锦书还。依稀春明旧梦，梦不到、早梅边。婵娟可怜。花和雪中竹，无比妍。
绮寮怨·冬夜
作者：樊增祥
朝代：清

淡月幽窗如画，墨梅横一枝。四五点、冷蕊疏花，无人处、自照冰池。霜柯惊飞冻鹊，谁家笛、故学秦女吹。想弄珠、玉指生寒，蟾辉里、缟袂归去迟。瘦沈自宽带围。轻裘紫绮，针神几费柔荑。闷拨垆灰。这情绪、有谁知。银屏雪儿何在，觅旧谱、自填词。相逢甚时。明灯照棋局，应有期。好是昭州颜色，软帘新退红。试玉砚、冰缬微凝，朱扉掩、绮日云烘。家常羊肝半臂，黄绵袭、暖甚金线狨。侧帽纱、索笑南檐，梅花下、处处逢放翁。小盏试斟紫茸。煎茶素手，何时竹里相逢。寄语渠侬。一瓯雪、待春风。文园十分消渴，掌上露、不胜浓。霜华暗融。西台一株柏，青到冬。
绮寮怨·秋夜
作者：樊增祥
朝代：清

昨夜秋阴如梦，海棠今夜醒。点扣砌、碧露飘珠，婵娟子、自韫红情。残蟾徘徊欲上，银河转、雁带三四星。渐一行、叫过西楼，重帘下、叹息眠未成。远梦渔阳暗惊。秋桑落盏，鹅黄酒熟蒲城。且倒银瓶。欠纤指、破新橙。金荃集中佳语，总写上、女儿青。寒螀暗鸣。惟应感秋客，知此声。十日南山如睡，晓烟吹梦醒。照素浐、绮日笼沙，连昌柳、别是风情。琴台高秋独眺，风吹帽、未放双鬓星。料板桥、昨夜微霜，疏林叶、绿黯红未成。陌上黄尘不惊。雕鞍绣毂，依然鼓角严城。酒酝双瓶。捉霜蟹、市香橙。今年旧京重九，对圃菊、眼犹青。楼头鹳鸣。销除宋诗里，风雨声。我已江南游倦，不堪听管弦。又画阁、软舞娇歌，兰陵酒、浅泛金船。白头梨园子弟，初相见、记在天宝前。自翠华、迤逦西巡，霓裳曲、往往传世间。红烛影摇翠钿。歌楼听雨，消磨几许华年。祇有何戡。数朝士、到贞元。秦筝十三金雁，莫再唱、念家山。销魂黯然。怜他柳梢月，花上烟。不信青门寒早，菊瓶香未残。傍扣砌、密缀圆花，青霜里、越耐人看。药娥徘徊欲上，琼楼远、祇恐天上寒。甚夜乌、已定还惊，亭西竹、颤袅青玉竿。徙倚东廊画栏。中庭荇藻，明明玉水生澜。白雁横天。可捎得、锦书还。依稀春明旧梦，梦不到、早梅边。婵娟可怜。花和雪中竹，无比妍。叩齿梳头才了，玉凫烟未残。又绮日、薄映南窗，垂帘处、院竹谁看。晖晖玉山照座，金貂客、一洗郊岛寒。听说诗、妙解人颐，莲花舌、似导鱼上竿。尚忆湖亭倚栏。铜瓶活火，圆瓯细蹙微澜。路远于天。更无意、乞东还。惟余昌明一盏，绿玉色、透中边。肠枯自怜。谁知饮茶足，诗更妍。
绮罗香
作者：樊增祥
朝代：清
体裁：词

擘麝添香，分泉试茗，窗外竹声敲晚。薄暝帘栊，犹有细蝉轻燕。池塘畔、几日西风，早瘦了、藕花一半。更禁他、素绠银床，萧萧落叶暗蛩满。悲秋谁似宋玉，聊借筒杯送酒，绮怀同遣。试读新词，可要素筝低按。忆桐花、小阁灯凉，无奈是、吟秋人远。剩今宵、谱入琴丝，曼音和漏转。
缅甸贡象歌
作者：樊增祥
朝代：清
体裁：古风

毅皇中兴神武姿，云台列宿争驱驰。扫清六合见日月，棱威远怖西南夷。累朝恭俭踰唐宋，灵禽瑶珥知何用。千里无劳汗血来，炎方诏罢明珠贡。独有鸣钟动天阙，端门驯象森成列。林邑当年入贡时，银鞍赤真罽殊绝。水草频经内苑春，毛肤老作西山雪。立仗通明二十年，玉河照影嗟衰薾。前年南越震天威，蛮奴骑象来逶迤。辚輑垂鼻致阙下，始觉卤簿生光辉。缅人魋结阻滇海，毒草金潾春不改。望气遥知有圣人，碧鸡金马神光在。国中育象五百匹，游牧川原骋奇逸。每以春秋教耕战，直令虎豹惭毛质。国君呼象与象语，汝往天朝定官汝。三品应能饱刍豆，百年莫复思乡土。就中七象频点头，别群洒泣从其酋。漏天淫雨迷邛笮，十月炎风渡戛鸠。六牙款塞滇中驻，鼎湖弓剑惊非故。雪里如闻鹤语悲，日南殊切龙髯慕。尧舜欣闻在掖庭，蛮中舞兽还争赴。湘水如浮雪岭来，黄流不待坚冰渡。雕题此去朝明光，丰觚酌酒调笙簧。褚衣归遗天家物，玉带遥颁异姓王。前年象入黄山苑，七象今来喜相见。立向金铺那可分，赐来法酒群相劝。出浴争翻太液波，经行似掣吴门练。万众天街仰面看，纤离騄駬谁能羡。远人归去百蛮中，为述天语宣皇风。冠裳渐解思中土，膜拜犹能祝两宫。久已桄榔成互市，更抛铜鼓事春农。即看榆泽催耕日，莫论昆明象战功。
罥马索
作者：樊增祥
朝代：清
体裁：词

剔红药，雕础苔花晕深碧。空廊暗雨，古墙落粉阴虫泣。寒袍绽纸，冷笛遗钿，一夜玉鹅红冰积。料小楼也被西风，打入绡窗润琴漆。寥寂。井桐悽语，燕泥轻坠，楚簟微澜荡秋魄。恰似吴船闻雁，梦中烟水枫桥驿。残更倦枕，搅碎风铃，官马萧萧嘶寒枥。又晓来断云，零落野戍，凄凉泪金狄。
罥马索·长夏苦雨，西屏再谱此调，徵予继声
作者：樊增祥
朝代：清

飐西风，蛛网飘丝上帘竹。藜床睡起，满天凉雨梅初熟。秦？语涩，楚衣香润，小槅蝉纱秋烟绿。更晚来滴碎芭蕉，故与尊前破幽独。遥嘱。乍疏仍密，似喧还静，画舫斋头泻鸣玉。夜夜总如秋夜，与君同剪西窗烛。风亭水榭，梦里江南，忆否潇潇吴娘曲。待晓晴倚楼，凝望远岫，烟鬟赛新沐。
罥马索·长夏苦雨，西屏再谱此调，徵予继声
作者：樊增祥
朝代：清
体裁：词

飐西风，蛛网飘丝上帘竹。藜床睡起，满天凉雨梅初熟。秦𥱧语涩，楚衣香润，小槅蝉纱秋烟绿。更晚来滴碎芭蕉，故与尊前破幽独。遥嘱。乍疏仍密，似喧还静，画舫斋头泻鸣玉。夜夜总如秋夜，与君同剪西窗烛。风亭水榭，梦里江南，忆否潇潇吴娘曲。待晓晴倚楼，凝望远岫，烟鬟赛新沐。
自题小影·其一
作者：樊增祥
朝代：清
体裁：七言绝句

春后孤花病后身，渡江洗马减风神。十年前事谁能记，洛下羊车看璧人。
自题小影·其三
作者：樊增祥
朝代：清
体裁：七言绝句

閒骑果下看吴山，独自寻诗独自还。苦带谢家山泽气，无人知在玉堂间。
自题小影·其二
作者：樊增祥
朝代：清
体裁：七言绝句

胭脂作粉玉为烟，旧梦星星记不全。无恙金樽无恙月，可堪人不似当年。
自题小影·其四
作者：樊增祥
朝代：清
体裁：七言绝句

丝丝烟柳拂江潭，重访春申驻玉骖。三十三年流水去，任留小影在江南。
至芜湖呈张樵野观察
作者：樊增祥
朝代：清
体裁：七言律诗

半壁江淮付托深，凭君为楫与为霖。蛟鱼跋扈纡筹策，鸿雁流离入苦吟。表海旧摹秦帝碣，采山新致卝人金。经年为我虚东阁，不信朱游不降心。
至鄂州呈外舅彭汝琮器之观察二首·其一
作者：樊增祥
朝代：清
体裁：七言律诗

军门长揖挂冠行，一舸秋风逐季鹰。东第角巾归最早，中山书箧谤无凭。勋名抑塞频看镜，时事艰难每拊膺。欲复汉家盐铁利，岂伊博士致中兴。
至鄂州呈外舅彭汝琮器之观察二首·其二
作者：樊增祥
朝代：清
体裁：七言律诗

药肆逢公泪满巾，十年沦落受知人。辛家楼畔游如昨，漫叟湖边迹较亲。鲇竹功名悭尺寸，齑盐心事话酸辛。北征销尽轮蹄铁，争及寒溪理钓纶。
舟中望江岸人家
作者：樊增祥
朝代：清
体裁：五言律诗

茆屋临江步，中流望渺然。草香南岸水，春熟上浜田。白鸟风帆底，青山卧榻前。何时免行脚，随分上吴船。
舟次晚望
作者：樊增祥
朝代：清
体裁：五言律诗

岁暮心多竞，方舟去独迟。微阳在雪树，暝色上津旗。情已江湖倦，身同雁鹜饥。无劳怨行役，行逐计车驰。
舟次汉上寄家兄福门
作者：樊增祥
朝代：清
体裁：五言律诗

挂席竟西去，苍茫落照间。寒钟涢口寺，残雪郢门山。长大谙家事，饥驱损鬓颜。鹡鸰原上草，心为两人殷。
舟次郢上寄别施大望云谢五朝徵偶樵
作者：樊增祥
朝代：清
体裁：五言律诗

郡阁一尊酒，临觞意有馀。言辞石城去，惜与故人疏。落日天门树，寒烟梦泽渔。停云不可见，楚望渺愁余。
舟行杂诗·其一
作者：樊增祥
朝代：清
体裁：七言绝句

清江如镜点丹枫，回眼云山失几重。此水东流我西上，悠悠心事橹声中。
舟行杂诗·其七
作者：樊增祥
朝代：清
体裁：七言绝句

蜀艑峨峨上濑难，危樯急鼓转风滩。此时始信渔舟好，在处风波在处安。
舟行杂诗·其三
作者：樊增祥
朝代：清
体裁：七言绝句

江雨冥冥雁过迟，拥条中夜泣羁雌。白鸥一世耽閒冷，月苦霜清了不知。
舟行杂诗·其二
作者：樊增祥
朝代：清
体裁：七言绝句

云日晖晖漾水烟，晓来腰褥怯轻单。更迎一饼黄金橘，自汲明波浸水仙。
舟行杂诗·其五
作者：樊增祥
朝代：清
体裁：七言绝句

江月微微上柳枝，十年前照我填词。今宵梅子溪头歇，更与离人照鬓丝。
舟行杂诗·其八
作者：樊增祥
朝代：清
体裁：七言绝句

尺帛瓜刀未是空，粉红石首故相同。君看海上三山影，尽落鱼肠宛转中。
舟行杂诗·其六
作者：樊增祥
朝代：清
体裁：七言绝句

薄情青女不知寒，浦叶飞飞大段残。一种人间端正树，不胜摇落此江干。
舟行杂诗·其四
作者：樊增祥
朝代：清
体裁：七言绝句

旋烧石叶茶泥瓯，卧听寒更起戍楼。残梦悠悠无处觅，强携书帙映灯篝。
舟行杂诗石首县出鱼肚笔架，山影宛在其上·其一
作者：樊增祥
朝代：清
体裁：七言绝句

断崖水啮枫根出，野店人稀酒幔閒。只有荒寒乏生趣，不中描画此溪山。
花朝寒甚书寄荆州故人
作者：樊增祥
朝代：清
体裁：七言律诗

小窗风叶剪芭蕉，睡起翻书不自聊。二月轻寒连燕九，一帘微雪作花朝。病违旧雨成幽独，门掩青山任寂寥。柳眼桃稊各无恙，南园金犊倩谁招。
花犯
作者：樊增祥
朝代：清
体裁：词

嫩晴天，虚堂汎采，东风转芳蕙。素纕罗带，偏淡雅宜人，风态娴美。江皋不少婵娟子，霜娥斗月姊。更槛曲、倩红如火，香光添一倍。湖波染丝作春衫，临流自照影，如花明丽。游赏倦，还祇恐凤钿遗翠。私心愿、国香入梦，天赐与、花房珠样蕊。恰便学楚人装束，春秋作长佩。
花犯
作者：樊增祥
朝代：清
体裁：词

糁春衣，杨花万点，风光美初夏。断桥虹跨。刚众绿霏香，斜日西下。两人笠屐何潇洒。徐行当走马。更一望、锦楼珠箔，分明金碧画。当年绿衣五陵人，风尘四十载，不中描写。偏柳陌，濛濛翠，素衣全化。红楼上、美人笑指，淮海逐、东坡归去也。便剪韭鲙鱼相饷，全胜春雨夜。
苏幕遮 其一 戏用拆字格
作者：樊增祥
朝代：清
体裁：词

松作公，竹成个。情是青心，愁是秋心做。盼到妆楼新雁过。雁字中间，莫认佳人错。月半明，日半暮。累土为台，有个人人坐。一把相思红豆颗，妾手接来，付与何人可。
苏幕遮 其三 池上独步
作者：樊增祥
朝代：清
体裁：词

水西亭，池北树。点点青荷，点点青荷露。蝴蝶昨宵香梦误。梅雨连明。梅雨连明住。惜流光，寻秀句。好是莺啼，好是莺啼序。小院回廊兜转处。还有花无，还有花无数。
苏幕遮 其二 堆絮寄淇泉
作者：樊增祥
朝代：清
体裁：词

柳丝长，榴萼吐。梁燕双双，梁燕双双乳。润逼薰垆衣楚楚。过了黄梅，过了黄梅雨。掩纹窗，开月户。花影移云，花影移云母。红药未开人便去。记得花无，记得花无主。
苏幕遮·堆絮体
作者：樊增祥
朝代：清
体裁：词

雨初晴，莺始哢。唤起棠妃，唤起棠妃梦。绡扇白团纤手弄。半画桐花，半画桐花凤。佩声迟，帘影动。临去秋波，临去秋波送。珠押领头金压缝。云比罗衫，云比罗衫重。
苏幕遮·戏用拆字格
作者：樊增祥
朝代：清

松作公，竹成个。情是青心，愁是秋心做。盼到妆楼新雁过。雁字中间，莫认佳人错。月半明，日半暮。累土为台，有个人人坐。一把相思红豆颗，妾手接来，付与何人可。柳丝长，榴萼吐。梁燕双双，梁燕双双乳。润逼薰垆衣楚楚。过了黄梅，过了黄梅雨。掩纹窗，开月户。花影移云，花影移云母。红药未开人便去。记得花无，记得花无主。水西亭，池北树。点点青荷，点点青荷露。蝴蝶昨宵香梦误。梅雨连明。梅雨连明住。惜流光，寻秀句。好是莺啼，好是莺啼序。小院回廊兜转处。还有花无，还有花无数。
荔子香近·雨夜书感
作者：樊增祥
朝代：清
体裁：词

静数铜龙，莲漏刚三点。细雨飒飒敲窗，银烛和谁剪。桐花薄试红绵，不似西风飐。算到底、春宵比秋暖。心上事，且付与，南楼雁。锦浪桃花，都道水深情浅。谁识焦心，绿蜡笺长不能展。玉女应回笑电。
莲池春日
作者：樊增祥
朝代：清
体裁：五言律诗

丽日薰雕槛，春云覆画廊。浮花知水净，抽笋觉林香。侧帽穿萝径，翻书置石床。去年秋社燕，相见在金堂。
莲池月夜柬叔寅再同
作者：樊增祥
朝代：清
体裁：七言律诗

楼阁濛濛影碧池，林风吹水故参差。即看明月初生夜，何似空山独往时。肺病经时常断酒，苦心二子总能诗。渔阳桑叶今全落，未碍栖乌借一枝。
莺啼序
作者：樊增祥
朝代：清
体裁：词

春明梦痕渐远，怅流光电逝。写心素、多在瑶笺，忍教花叶轻弃。探怀袖、芳香未灭，书中历历开元事。怕珍珠，密字经年，化为红泪。十载京华，夜雨剪韭，度东风廿四。听新曲、传唱旗亭，旧纱犹护萧寺。数风流、香山洛下，论清望、欧公颍尾。更相逢，学士煎茶，赋情浓至。红兰易萎，粉絮轻飘，剩扬云老矣。别后忆、剪灯深院，坠策闲坊，澹月成烟，软尘如水。黄垆咫尺，深深埋玉，人间犹有邹枚在。甚相如、忍为琴痟死。元亭书掩，无人与注玄文，老怀几许凄戾。兰成此日，郁郁关中，叹一官如寄。莫更诩、灵和风貌，横海功名，览镜萧然，鬓丝如此。鱼书望断，琅玕重把，平生师友无多在，愿黄金、牢铸江东蠡。还期子晋归来，白鹤云中，玉笙月里。
莺啼序·壬子上巳后一日谷雨，同石甫、午诒、筠卿过徐园看牡丹。是日，园中有文明结婚者，比至，则礼成归去矣
作者：樊增祥
朝代：清
体裁：词

匆匆禊兰过了，恼天涯倦旅。碧桃谢、千点残霞，半逐溪水东去。小莺唤、双柑荐酒，嫣红近在热明路。甚濛濛、微雨笼晴，旧曾游处。白帢乌巾，杏子树底，踏香尘缓步。指林杪、金粉楼台，玳梁双燕曾住。款松关、飞英散雪，度花径、横藤垂露。任西亭、轻送斜阳，不愁来暮。今朝谷雨，几信花风，牡丹已半吐。念世上、岂无金屋，但少佳人，纵有名花，亦须贤主。鞓红国色，姚黄天宠，相逢俱是春申客，算江南、朱紫纷无数。临流据石，湘帘过尽茶烟，柘屐浅印香土。传闻绮阁，借与双鸳，任暗翻旧谱。更说甚、鄣羞纱扇，掩泪红巾，一握柔荑，早通心素。金垆尚西，氍毹犹暖，文鸾飞去。箫声歇，漫徘徊九蕊珍珠树。闲循芳草归来，陌上花钿，有人拾否。
菩萨蛮
作者：樊增祥
朝代：清

朱楼桂馆参差起。章台绣毂如流水。骄马骤骎骎。那知芳草心。故宫春在否。约略无多柳。飞上旧时莺。销魂第一声。人言灞水清如剑。离肠总到桥边断。柳弱不胜蝉。夕阳青可怜。霸城门外路。那是灵和树。残月晓风时。微寒马上知。秦台最小如花女。参差凤管烟中语。锦幄绣芙蓉。薄鬟金翠重。吹箫人似玉。夜夜银河曲。双笑倚红鸾。焉知沈下贤。延秋门上乌啼曙。流杯亭下春光暮。尽日转雕轮。故乡无此声。看云楼上立。朝暮南山碧。漫说古长安。长安在日边。
菩萨蛮
作者：樊增祥
朝代：清
体裁：词

红帘匼匝春无缝。水仙十箭翘青凤。朝暮水沈烟。紫磨金博山。隔帘鹦鹉架。掩映春风画。一幅岁朝图。南沙红鼠姑。
菩萨蛮 其一 正月六日至延安作
作者：樊增祥
朝代：清
体裁：词

平林雪霁烟光湿。夕阳浮动金明驿。西望是榆关。马头无限山。沙中春雁语。似说经湘楚。南望楚江头。教侬特地愁。
菩萨蛮 其一 池上
作者：樊增祥
朝代：清
体裁：词

南山晚黛青于柳。柳梢新月黄于酒。羽扇鹤翎花。角巾冰片纱。日斜池上立。影似松身直。波面一花新。娇黄十字蘋。
菩萨蛮·其一
作者：樊增祥
朝代：清
体裁：词

朱楼桂馆参差起。章台绣毂如流水。骄马骤骎骎。那知芳草心。故宫春在否。约略无多柳。飞上旧时莺。销魂第一声。
菩萨蛮·其三
作者：樊增祥
朝代：清
体裁：词

秦台最小如花女。参差凤管烟中语。锦幄绣芙蓉。薄鬟金翠重。吹箫人似玉。夜夜银河曲。双笑倚红鸾。焉知沈下贤。
菩萨蛮·其三
作者：樊增祥
朝代：清
体裁：词

问余筋力差多少。兴来祇觉登楼好。东面女墙低。画桥杨柳齐。插禾兼割麦。鸟唤樊川北。欲得画师难。青青数朵山。
菩萨蛮·其二
作者：樊增祥
朝代：清
体裁：词

人言灞水清如剑。离肠总到桥边断。柳弱不胜蝉。夕阳青可怜。霸城门外路。那是灵和树。残月晓风时。微寒马上知。
菩萨蛮·其二
作者：樊增祥
朝代：清
体裁：词

官池不著沙汀鹭。朱栏碧甃徘徊处。天际过晴云。绿波光照人。唼花双鸭小。驯鹿依芳草。盏大绿荷圆。咸丰当百钱。
菩萨蛮·其二
作者：樊增祥
朝代：清
体裁：词

离肠九曲河中水。一宵流过银川尾。水北是丹州。东风昨夜柔。湘屏围六曲。楼上春人独。无绪对春山。画眉人未还。
菩萨蛮·其四
作者：樊增祥
朝代：清
体裁：词

夏山苍翠浓如滴。亦如垂露宣城笔。写以画中诗。诗人似郭熙。池波萱草映。凤爪黄金嫩。花外一连莺。学人吹玉笙。
菩萨蛮·其四
作者：樊增祥
朝代：清
体裁：词

延秋门上乌啼曙。流杯亭下春光暮。尽日转雕轮。故乡无此声。看云楼上立。朝暮南山碧。漫说古长安。长安在日边。
菩萨蛮·后院小屋三楹，窗临玉河，偶拈小令写之
作者：樊增祥
朝代：清
体裁：词

圆荷小叶青如镜。游鱼吹絮波光定。轻雨绿濛濛。亭栏黯淡红。景山残照夕。罗袖当窗立。纤手上银钩。眼波无限秋。
菩萨蛮·正月六日至延安作
作者：樊增祥
朝代：清

平林雪霁烟光湿。夕阳浮动金明驿。西望是榆关。马头无限山。沙中春雁语。似说经湘楚。南望楚江头。教侬特地愁。离肠九曲河中水。一宵流过银川尾。水北是丹州。东风昨夜柔。湘屏围六曲。楼上春人独。无绪对春山。画眉人未还。
菩萨蛮·池上
作者：樊增祥
朝代：清

南山晚黛青于柳。柳梢新月黄于酒。羽扇鹤翎花。角巾冰片纱。日斜池上立。影似松身直。波面一花新。娇黄十字蘋。官池不著沙汀鹭。朱栏碧甃徘徊处。天际过晴云。绿波光照人。唼花双鸭小。驯鹿依芳草。盏大绿荷圆。咸丰当百钱。问余筋力差多少。兴来祇觉登楼好。东面女墙低。画桥杨柳齐。插禾兼割麦。鸟唤樊川北。欲得画师难。青青数朵山。夏山苍翠浓如滴。亦如垂露宣城笔。写以画中诗。诗人似郭熙。池波萱草映。凤爪黄金嫩。花外一连莺。学人吹玉笙。
菩萨蛮·藏香，以下四解和周会生同年
作者：樊增祥
朝代：清
体裁：词

七茎花上春云热。鹧斑点点明金屑。莫遣两头然。鼻尘须细参。香心灰也未。忏尽相思字。趺坐写经时。玉奴添一枝。
菩萨蛮·雨
作者：樊增祥
朝代：清
体裁：词

秋阶雨滴莓苔紫。一声声入愁人耳。别泪定何如。梧桐叶上珠。青泥黄叶阪。且可巾车缓。花瘦小红檠。安排听到明。
菩萨蛮·题马士英《千峰夕照图》
作者：樊增祥
朝代：清
体裁：词

桃花扇底虫沙劫。南都乔木伤心色。残照下西岑。难为瑶草心。天边百雁过。金粉江山破。莫污女郎名。江南冯玉瑛。
菩萨鬘 其一 梁髯属题叶南雪所摹李香君小像
作者：樊增祥
朝代：清
体裁：词

桃花扇点桃花雪。桃花命度桃花劫。斜倚小桃柯。微霞生脸波。身非根与叶。心是缃桃核。谁是核中仁。金梁桥畔人。
菩萨鬘·其三
作者：樊增祥
朝代：清
体裁：词

燕笺春媚污人口。画师稍取杨龙友。百尺媚香楼。双栖楼上头。白门看雪苑。千里红丝罥。撚断琵琶弦。不为瑶草弹。
菩萨鬘·其二
作者：樊增祥
朝代：清
体裁：词

媚香扇子胭脂碎。今从画里寻香坠。谁解貌惊鸿。海南南雪翁。春明邀看画。三十年前话。玉蕊晚香新。最怜余美人。
菩萨鬘·其五
作者：樊增祥
朝代：清
体裁：词

桃花扇底桃花面。缦堂南畔曾相见。何处觅侯嬴。蹙修陈定生。前身红拂是。又与红绡似。合向手中持。小名香坠儿。
菩萨鬘·其四
作者：樊增祥
朝代：清
体裁：词

如今依旧秦淮碧。媚香楼上无人迹。燕子说南朝。夕阳朱雀桥。孔家歌板脆。都是铜仙泪。又似福王时。桃花知未知。
菩萨鬘·梁髯属题叶南雪所摹李香君小像
作者：樊增祥
朝代：清

桃花扇点桃花雪。桃花命度桃花劫。斜倚小桃柯。微霞生脸波。身非根与叶。心是缃桃核。谁是核中仁。金梁桥畔人。媚香扇子胭脂碎。今从画里寻香坠。谁解貌惊鸿。海南南雪翁。春明邀看画。三十年前话。玉蕊晚香新。最怜余美人。燕笺春媚污人口。画师稍取杨龙友。百尺媚香楼。双栖楼上头。白门看雪苑。千里红丝罥。撚断琵琶弦。不为瑶草弹。如今依旧秦淮碧。媚香楼上无人迹。燕子说南朝。夕阳朱雀桥。孔家歌板脆。都是铜仙泪。又似福王时。桃花知未知。桃花扇底桃花面。缦堂南畔曾相见。何处觅侯嬴。蹙修陈定生。前身红拂是。又与红绡似。合向手中持。小名香坠儿。
蕙兰芳引
作者：樊增祥
朝代：清
体裁：词

红泪一襟，是湘水、碎花零叶。剩点点芳心，吹上粉奁似雪。碧鸡梦杳，但倚竹、暗伤离别。想夜寒月上，旧事和谁同说。此日天涯，飘零如我，一样凄绝。且微雨黄昏，消受烛红茗热。湘帘垂后，蕙熏渐歇。还怕听、化外数声啼鴂。
虞美人
作者：樊增祥
朝代：清
体裁：词

年年来去明湖路。打桨依花步。女郎家住水香村。一路低荷软柳似青墩。今年重泛明湖曲。秋水莹寒玉。荷花浑不似当年。只有断桥垂柳尚依然。
虞美人
作者：樊增祥
朝代：清

花枝一束妆台镜。晓月纱窗映。柳疏萝密曲栏东。屧响玉阶秋晕小棠红。烟沈水榭花纱旧。悄悄牵罗袖。许卿灯背作家书。字密错看郎缀一帘珠。珠帘一缀郎看错。密字书家作。背灯卿许袖罗牵。悄悄旧纱花榭水沈烟。红棠小晕秋阶玉。响屧东栏曲。密萝疏柳映窗纱。月晓镜台妆束一枝花。
虞美人 其一 回文
作者：樊增祥
朝代：清
体裁：词

双成佩玉雕兰翠。似得香中意。锦缄云碧雁飞斜。远寄淡泥金画并头花。罗纹碧色秋窗晓。断梦萝烟袅。拂花惊燕见相思。别久扇纨齐写定情诗。
虞美人 其一 立秋日书感
作者：樊增祥
朝代：清
体裁：词

秋桐绿井金风晚。落叶愁深浅。酌斟杯酒驻颜霞。可许玉如人赏过时花。香来夜雨疏帘翠。略领凉秋味。扇纨翻覆笛钿收。月映一行斜雁过西楼。
虞美人 其一 题二十四番花信风笺纸
作者：樊增祥
朝代：清
体裁：词

东风次第来无尽。盼煞红桥信。崔娘梦里自呼名。越是有头无尾越分明。阑干十二花枝午。数了还重数。海棠睡后说魂消。安得年年二月闰花朝。
虞美人 其七 七夕
作者：樊增祥
朝代：清
体裁：词

针楼巧纴双梭锦。织女星看准。夜凉天好鹊填桥。画箑薄衣罗拜女儿娇。牛牵别浦银云断。到晓愁蛾敛。露花霏雨湿香篝。泪滴碧盈盈水一河秋。
虞美人 其九 回文
作者：樊增祥
朝代：清
体裁：词

窗红倚睡春人美。见梦双蛛喜。镜菱来照皱罗衣。久坐绣帘风飏小花飞。飞花小飏风帘绣。坐久衣罗绉。照来菱镜喜蛛双。梦见美人春睡倚红窗。
虞美人 其十一 雨夜
作者：樊增祥
朝代：清
体裁：词

头更五打寒鼍鼓。惯听秋床雨。绣檀回枕笛楼西。警梦白纱窗报一声鸡。书檠夜照飞萤冷。暗月苏荷粉。曲屏香炷烬麸金。遍熨锦花团凤小红衾。
虞美人·其一
作者：樊增祥
朝代：清
体裁：词

花枝一束妆台镜。晓月纱窗映。柳疏萝密曲栏东。屧响玉阶秋晕小棠红。烟沈水榭花纱旧。悄悄牵罗袖。许卿灯背作家书。字密错看郎缀一帘珠。
虞美人·其七
作者：樊增祥
朝代：清
体裁：词

髹奁十二双红豆。嵌得相思透。玉屏风上记花名。写遍金鹅两面忒多情。一斤有半兰陵酒。赏得春光彀。西湖花事六桥头。毕竟玉箫明月逊扬州。
虞美人·其三
作者：樊增祥
朝代：清
体裁：词

娟娟月似纤罗袜。浥露莲香发。夜凉池玉起微波。脸障紫鸾轻扇倚清歌。愁多莫弄秋床笛。静夜流萤碧。里衣罗薄玉肌明。露透绿绡烟样藕丝裙。
虞美人·其三
作者：樊增祥
朝代：清
体裁：词

群花若仿云台例。减却珠躔四。封姨十八管花枝。尚有双红四美待扶持。彩毫谁把胭脂染。八倍湘东管。柳桃含带雨和烟。拾得六言绝句写香笺。
虞美人·其三
作者：樊增祥
朝代：清
体裁：词

词人可是花中雨。洒泪思金缕。系衣黄柳未成丝。锦织惠娘秋寄远人诗。莺和燕说都人误。九十青春去。旧依丝鬓落花风。晚傍薄情郎处尽情红。
虞美人·其九
作者：樊增祥
朝代：清
体裁：词

红蛛小盒金花镂。竹木忪惺久。日来楼上月娟娟。唤姊隔花双笑赌针穿。流萤翠扑轻罗扇。湿露秋窗茜。鹊灵来报雨天晴。泪洒女牛逢处满河星。
虞美人·其二
作者：樊增祥
朝代：清
体裁：词

十三行写真珠字。尺一聊相寄。头番数到末番花。刚比云和瑟柱一弦差。巫山十二云如锦。倒影清江影。相思豆掷玉盆中。看取玲珑六字尽绯红。
虞美人·其二
作者：樊增祥
朝代：清
体裁：词

楼西过雁斜行一。映月收钿笛。覆翻纨扇味秋凉。领略翠帘疏雨夜来香。花时过赏人如玉。许可霞颜驻。酒杯斟酌浅深愁。叶落晚风金井绿桐秋。
虞美人·其二
作者：樊增祥
朝代：清
体裁：词

珠帘一缀郎看错。密字书家作。背灯卿许袖罗牵。悄悄旧纱花榭水沈烟。红棠小晕秋阶玉。响屧东栏曲。密萝疏柳映窗纱。月晓镜台妆束一枝花。
虞美人·其二
作者：樊增祥
朝代：清
体裁：词

花丛一色深春晚。恋蝶斜枝软。玉敲风竹不胜寒。翠袖酒醒初凭小红栏。眉山远黛愁中画。楚楚衣罗砑。柳如腰细水如烟。小院紫微花映月西偏。
虞美人·其二十
作者：樊增祥
朝代：清
体裁：词

钗头凤子仙花粲。袅翠来双燕。帨鞶侬绣似君文。楚楚帔罗绯色九霞裙。云如鬓朵花如靥。意可薰垆爇。袖红香惹绮窗梅。寄远紫鸾双织锦文回。
虞美人·其五
作者：樊增祥
朝代：清
体裁：词

坟儿可似馒头并。搦手情无尽。得何佳梦脸霞生。晕酒浅红衫色一城倾。天情洒落飘花雨。上座鸾床女。缕金罗带麝香飘。扇画亚枝梅雪卷心蕉。
虞美人·其五
作者：樊增祥
朝代：清
体裁：词

相思债负知多少。彼此平分了。横塘七十二鸳鸯。但使三分得一总成双。消寒图里寻梅瓣。三九三朝欠。恰从上九盼初三。赖是月逢小建早纤纤。
虞美人·其八
作者：樊增祥
朝代：清
体裁：词

秋河一水盈盈碧。滴泪篝香湿。雨霏花露敛蛾愁。晓到断云银浦别牵牛。娇儿女拜罗衣薄。箑画桥填鹊。好天凉夜准看星。女织锦梭双纴巧楼针。
虞美人·其八
作者：樊增祥
朝代：清
体裁：词

锦鳞六六瑶函寄。留取三分二。直须看到楝花开。分付花神十二要重来。春光九十娇无那。分配难停妥。去年百二十韶华。恰好东风五日一催花。
虞美人·其六
作者：樊增祥
朝代：清
体裁：词

水仙六出梅花五。豆蔻香苞吐。六宫齐抱紫檀槽。约略朱弦拨动几多条。盈盈碧玉瓜初破。八字添些个。韦娘双陆六双心。记得两场打罢到如今。
虞美人·其六
作者：樊增祥
朝代：清
体裁：词

蕉心卷雪梅枝亚。画扇飘香麝。带罗金缕女床鸾。座上雨花飘落洒情天。倾城一色衫红浅。酒晕生霞脸。梦佳何得尽无情。手搦并头馒似可儿坟。
虞美人·其十
作者：樊增祥
朝代：清
体裁：词

星河满处逢牛女。洒泪晴天雨。报来灵鹊茜窗秋。露湿扇罗轻扑翠萤流。穿针赌笑双花隔。姊唤娟娟月。上楼来日久惺忪。目注镂花金盒小蛛红。
虞美人·其十
作者：樊增祥
朝代：清
体裁：词

龙团小瀹香瓯白。唤起松鬟碧。亸云垂露一枝莲。赠我七玲珑眼藕丝连。连丝藕眼玲珑七。我赠莲枝一。露垂云亸碧鬟松。起唤白瓯香瀹小团龙。
虞美人·其十七
作者：樊增祥
朝代：清
体裁：词

莺娇哺子瓜瓤嫩。敛笑樱唇粲。电回窗玉卸慵妆。醉倚画屏灯影倩成双。娇云楚润香绡翠。细雨飘花泪。莫遮梨颊抱红檀。撚拢绕丝冰柱玉生寒。
虞美人·其十三
作者：樊增祥
朝代：清
体裁：词

诗家小样新花草。写惯痴人藁。似争心锦织红蚕。字字石州新黛染云蓝。莲心篆露珠盘翠。尺一怜相寄。札缄珰玉见人羞。泪滴怨棠红写一分秋。
虞美人·其十九
作者：樊增祥
朝代：清
体裁：词

回文锦织双鸾紫。远寄梅窗绮。惹香红袖爇垆薰。可意靥如花朵鬓如云。裙霞九色绯罗帔。楚楚文君似。绣侬鞶帨燕双来。翠袅粲花仙子凤头钗。
虞美人·其十二
作者：樊增祥
朝代：清
体裁：词

衾红小凤团花锦。熨遍金麸烬。炷香屏曲粉荷苏。月暗冷萤飞照夜檠书。鸡声一报窗纱白。梦警西楼笛。枕回檀绣雨床秋。听惯鼓鼍寒打五更头。
虞美人·其十五
作者：樊增祥
朝代：清
体裁：词

流风转雪莹肌暖。玉燕钩钗飐。凤仙花小染纤纤。甲蘸满螺红酒薄寒天。柑红海树双怜爱。也可三秋佩。杜兰香惜世间人。醒梦系情芳柳软枝春。
虞美人·其十八
作者：樊增祥
朝代：清
体裁：词

寒生玉柱冰丝绕。拢捻檀红抱。颊梨遮莫泪花飘。雨细翠绡香润楚云娇。双成倩影灯屏画。倚醉妆慵卸。玉窗回电粲唇樱。笑敛嫩瓤瓜子哺娇莺。
虞美人·其十六
作者：樊增祥
朝代：清
体裁：词

春枝软柳芳情系。梦醒人间世。惜香兰杜佩秋三。可也爱怜双树海红柑。天寒薄酒红螺满。蘸甲纤纤染。小花仙凤飐钗钩。燕玉暖肌莹雪转风流。
虞美人·其十四
作者：樊增祥
朝代：清
体裁：词

秋分一写红棠怨。滴泪羞人见。玉珰缄札寄相怜。一尺翠盘珠露篆心莲。蓝云染黛新州石。字字蚕红织。锦心争似藁人痴。惯写草花新样小家诗。
虞美人·其四
作者：樊增祥
朝代：清
体裁：词

年年岁岁修花史。例自龙门起。春光转盻尾拖蓝。过了观灯十五禊初三。秋风倘报秋花信。重九中秋并。玉人纤指算佳期。也抵立春数到大寒时。
虞美人·其四
作者：樊增祥
朝代：清
体裁：词

红情尽处郎情薄。傍晚风花落。鬓丝依旧去春青。什九误人都说燕和莺。诗人远寄秋娘蕙。柳黄衣系缕金思。泪洒雨中花是可人词。
虞美人·其四
作者：樊增祥
朝代：清
体裁：词

肠回九曲栏花亚。黯黯香生夜。雪肌纱系有谁知。恨此柳丝金蹙燕来时。屏风障玉雕花碧。倚笑云鬟湿。露霏丛桂碧绡轻。扇画月中花是故人情。
虞美人·听雨，反竹山意
作者：樊增祥
朝代：清

少年听雨湘东郡。孤馆灯花晕。中年听雨凤城西。一树绿桐花下拨银？。如今听雨薇花廨。酒醒朱颜在。老来啖蔗有余甘。不似彭城吴郡与巴山。
虞美人·听雨，反竹山意
作者：樊增祥
朝代：清
体裁：词

少年听雨湘东郡。孤馆灯花晕。中年听雨凤城西。一树绿桐花下拨银𢱧。如今听雨薇花廨。酒醒朱颜在。老来啖蔗有余甘。不似彭城吴郡与巴山。
虞美人·回文
作者：樊增祥
朝代：清

双成佩玉雕兰翠。似得香中意。锦缄云碧雁飞斜。远寄淡泥金画并头花。罗纹碧色秋窗晓。断梦萝烟袅。拂花惊燕见相思。别久扇纨齐写定情诗。花丛一色深春晚。恋蝶斜枝软。玉敲风竹不胜寒。翠袖酒醒初凭小红栏。眉山远黛愁中画。楚楚衣罗砑。柳如腰细水如烟。小院紫微花映月西偏。娟娟月似纤罗袜。浥露莲香发。夜凉池玉起微波。脸障紫鸾轻扇倚清歌。愁多莫弄秋床笛。静夜流萤碧。里衣罗薄玉肌明。露透绿绡烟样藕丝裙。肠回九曲栏花亚。黯黯香生夜。雪肌纱系有谁知。恨此柳丝金蹙燕来时。屏风障玉雕花碧。倚笑云鬟湿。露霏丛桂碧绡轻。扇画月中花是故人情。
虞美人·回文咏溪上人家
作者：樊增祥
朝代：清
体裁：词

红莲渚畔鸥沙白。我爱东偏宅。百千竿竹尺三鱼。就买窄龛如艇钓人居。居人钓艇如龛窄。买就鱼三尺。竹竿千百宅偏东。爱我白沙鸥畔渚莲红。
虞美人·立秋日书感
作者：樊增祥
朝代：清

秋桐绿井金风晚。落叶愁深浅。酌斟杯酒驻颜霞。可许玉如人赏过时花。香来夜雨疏帘翠。略领凉秋味。扇纨翻覆笛钿收。月映一行斜雁过西楼。楼西过雁斜行一。映月收钿笛。覆翻纨扇味秋凉。领略翠帘疏雨夜来香。花时过赏人如玉。许可霞颜驻。酒杯斟酌浅深愁。叶落晚风金井绿桐秋。词人可是花中雨。洒泪思金缕。系衣黄柳未成丝。锦织惠娘秋寄远人诗。莺和燕说都人误。九十青春去。旧依丝鬓落花风。晚傍薄情郎处尽情红。红情尽处郎情薄。傍晚风花落。鬓丝依旧去春青。什九误人都说燕和莺。诗人远寄秋娘蕙。柳黄衣系缕金思。泪洒雨中花是可人词。坟儿可似馒头并。搦手情无尽。得何佳梦脸霞生。晕酒浅红衫色一城倾。天情洒落飘花雨。上座鸾床女。缕金罗带麝香飘。扇画亚枝梅雪卷心蕉。蕉心卷雪梅枝亚。画扇飘香麝。带罗金缕女床鸾。座上雨花飘落洒情天。倾城一色衫红浅。酒晕生霞脸。梦佳何得尽无情。手搦并头馒似可儿坟。针楼巧纴双梭锦。织女星看准。夜凉天好鹊填桥。画箑薄衣罗拜女儿娇。牛牵别浦银云断。到晓愁蛾敛。露花霏雨湿香篝。泪滴碧盈盈水一河秋。秋河一水盈盈碧。滴泪篝香湿。雨霏花露敛蛾愁。晓到断云银浦别牵牛。娇儿女拜罗衣薄。箑画桥填鹊。好天凉夜准看星。女织锦梭双纴巧楼针。红蛛小盒金花镂。竹木忪惺久。日来楼上月娟娟。唤姊隔花双笑赌针穿。流萤翠扑轻罗扇。湿露秋窗茜。鹊灵来报雨天晴。泪洒女牛逢处满河星。星河满处逢牛女。洒泪晴天雨。报来灵鹊茜窗秋。露湿扇罗轻扑翠萤流。穿针赌笑双花隔。姊唤娟娟月。上楼来日久惺忪。目注镂花金盒小蛛红。头更五打寒鼍鼓。惯听秋床雨。绣檀回枕笛楼西。警梦白纱窗报一声鸡。书檠夜照飞萤冷。暗月苏荷粉。曲屏香炷烬麸金。遍熨锦花团凤小红衾。衾红小凤团花锦。熨遍金麸烬。炷香屏曲粉荷苏。月暗冷萤飞照夜檠书。鸡声一报窗纱白。梦警西楼笛。枕回檀绣雨床秋。听惯鼓鼍寒打五更头。诗家小样新花草。写惯痴人藁。似争心锦织红蚕。字字石州新黛染云蓝。莲心篆露珠盘翠。尺一怜相寄。札缄珰玉见人羞。泪滴怨棠红写一分秋。秋分一写红棠怨。滴泪羞人见。玉珰缄札寄相怜。一尺翠盘珠露篆心莲。蓝云染黛新州石。字字蚕红织。锦心争似藁人痴。惯写草花新样小家诗。流风转雪莹肌暖。玉燕钩钗飐。凤仙花小染纤纤。甲蘸满螺红酒薄寒天。柑红海树双怜爱。也可三秋佩。杜兰香惜世间人。醒梦系情芳柳软枝春。春枝软柳芳情系。梦醒人间世。惜香兰杜佩秋三。可也爱怜双树海红柑。天寒薄酒红螺满。蘸甲纤纤染。小花仙凤飐钗钩。燕玉暖肌莹雪转风流。莺娇哺子瓜瓤嫩。敛笑樱唇粲。电回窗玉卸慵妆。醉倚画屏灯影倩成双。娇云楚润香绡翠。细雨飘花泪。莫遮梨颊抱红檀。撚拢绕丝冰柱玉生寒。寒生玉柱冰丝绕。拢捻檀红抱。颊梨遮莫泪花飘。雨细翠绡香润楚云娇。双成倩影灯屏画。倚醉妆慵卸。玉窗回电粲唇樱。笑敛嫩瓤瓜子哺娇莺。回文锦织双鸾紫。远寄梅窗绮。惹香红袖爇垆薰。可意靥如花朵鬓如云。裙霞九色绯罗帔。楚楚文君似。绣侬鞶帨燕双来。翠袅粲花仙子凤头钗。钗头凤子仙花粲。袅翠来双燕。帨鞶侬绣似君文。楚楚帔罗绯色九霞裙。云如鬓朵花如靥。意可薰垆爇。袖红香惹绮窗梅。寄远紫鸾双织锦文回。
虞美人·题二十四番花信风笺纸
作者：樊增祥
朝代：清

东风次第来无尽。盼煞红桥信。崔娘梦里自呼名。越是有头无尾越分明。阑干十二花枝午。数了还重数。海棠睡后说魂消。安得年年二月闰花朝。十三行写真珠字。尺一聊相寄。头番数到末番花。刚比云和瑟柱一弦差。巫山十二云如锦。倒影清江影。相思豆掷玉盆中。看取玲珑六字尽绯红。群花若仿云台例。减却珠躔四。封姨十八管花枝。尚有双红四美待扶持。彩毫谁把胭脂染。八倍湘东管。柳桃含带雨和烟。拾得六言绝句写香笺。年年岁岁修花史。例自龙门起。春光转盻尾拖蓝。过了观灯十五禊初三。秋风倘报秋花信。重九中秋并。玉人纤指算佳期。也抵立春数到大寒时。相思债负知多少。彼此平分了。横塘七十二鸳鸯。但使三分得一总成双。消寒图里寻梅瓣。三九三朝欠。恰从上九盼初三。赖是月逢小建早纤纤。水仙六出梅花五。豆蔻香苞吐。六宫齐抱紫檀槽。约略朱弦拨动几多条。盈盈碧玉瓜初破。八字添些个。韦娘双陆六双心。记得两场打罢到如今。髹奁十二双红豆。嵌得相思透。玉屏风上记花名。写遍金鹅两面忒多情。一斤有半兰陵酒。赏得春光彀。西湖花事六桥头。毕竟玉箫明月逊扬州。锦鳞六六瑶函寄。留取三分二。直须看到楝花开。分付花神十二要重来。春光九十娇无那。分配难停妥。去年百二十韶华。恰好东风五日一催花。窗红倚睡春人美。见梦双蛛喜。镜菱来照皱罗衣。久坐绣帘风飏小花飞。飞花小飏风帘绣。坐久衣罗绉。照来菱镜喜蛛双。梦见美人春睡倚红窗。龙团小瀹香瓯白。唤起松鬟碧。亸云垂露一枝莲。赠我七玲珑眼藕丝连。连丝藕眼玲珑七。我赠莲枝一。露垂云亸碧鬟松。起唤白瓯香瀹小团龙。
虞美人·题余秋室《美人麟镜图》
作者：樊增祥
朝代：清
体裁：词

愁春一柳宫颦浅。笑转秋波眼。镜菱如月绿鬟松。粉扑玉如娇面晕霞红。红霞晕面娇如玉。扑粉松鬟绿。月如菱镜眼波秋。转笑浅颦宫柳一春愁。
蝴蝶儿·效张泌
作者：樊增祥
朝代：清
体裁：词

金缕衣。绿杨枝。晓寒梳洗下楼迟。远山双黛低。解辫添香剃。分杯递口脂。此情惟有两人知。怎生忘得伊。
蝶恋花
作者：樊增祥
朝代：清

小巷梨花风色暝。别院金筝，弹得春愁醒。病酒恹恹冠不整。银缸扶上斜簪影。几帙残书堆作枕。强起窥帘，缺月娟娟静。墙外柝声如雨迸。天涯剩个愁人听。京洛少年花比俊。三十三年，多少看花恨。人物风流淘洗尽。愁人一个今还剩。兄弟天涯烦问讯。南海西江，共指吴霜鬓。往事凄凉谁几省。风前飞过杨花影。
蝶恋花 其一 和师愚韵
作者：樊增祥
朝代：清
体裁：词

天到如今天也泪。雨洒珍珠，香径无乾地。酿得百花成酒气。昏昏终日醒还醉。春事因循宁得已。才炒茶青，又近梅黄矣。软梦似云呼不起。流莺莫到朱门里。
蝶恋花 前词浸既成，怆悢无已。再赋一阕，寄仲彝昆季 其二
作者：樊增祥
朝代：清
体裁：词

京洛少年花比俊。三十三年，多少看花恨。人物风流淘洗尽。愁人一个今还剩。兄弟天涯烦问讯。南海西江，共指吴霜鬓。往事凄凉谁几省。风前飞过杨花影。
蝶恋花·其一
作者：樊增祥
朝代：清
体裁：词

小巷梨花风色暝。别院金筝，弹得春愁醒。病酒恹恹冠不整。银缸扶上斜簪影。几帙残书堆作枕。强起窥帘，缺月娟娟静。墙外柝声如雨迸。天涯剩个愁人听。
蝶恋花·其二
作者：樊增祥
朝代：清
体裁：词

夜雨酿泥车辙断。终日潇潇，长被林鸠唤。蓦地今朝晴烂熳。天心了不由人算。绣阁日长针线懒。背立东风，潜把私书看。收拾春愁盈一担。香肩挑起教谁换。
蝶恋花·和师愚韵
作者：樊增祥
朝代：清

天到如今天也泪。雨洒珍珠，香径无乾地。酿得百花成酒气。昏昏终日醒还醉。春事因循宁得已。才炒茶青，又近梅黄矣。软梦似云呼不起。流莺莫到朱门里。夜雨酿泥车辙断。终日潇潇，长被林鸠唤。蓦地今朝晴烂熳。天心了不由人算。绣阁日长针线懒。背立东风，潜把私书看。收拾春愁盈一担。香肩挑起教谁换。
蝶恋花·立秋日雨
作者：樊增祥
朝代：清
体裁：词

未立秋前秋已到。到立秋时，秋比春寒峭。天若多情天亦老。一年祇觉晴天少。雨滴梧桐枝上鸟。一叶一声，叶落无人扫。池上红莲如笔小。鸳鸯惯打相思稿。
行香子
作者：樊增祥
朝代：清
体裁：词

客过吾庐，骨董盈车。比淮南、米价何如。珍逾白璧，贵甚明珠。是汉时碑，元时画，宋时书。披帷示客，插架充厨。视云林、清閟无殊。包罗一部，铁网珊瑚。更藕心钱，蕉叶砚，粟纹壶。
行香子·前题
作者：樊增祥
朝代：清
体裁：词

两瓣芙蓉。长靠屏风。费灯前、几许香绒。绣帮五色，粉底双弓。有柳般绿，藕般白，杏般红。响屧房栊。惯识莲踪。恰为伊、疏了春葱。掌中安置，袖底牢笼。怕帮儿涴，跟儿挫，口儿松。
袁观察索诗因赠
作者：樊增祥
朝代：清
体裁：七言律诗

庭兰门柳两萧然，胜日春游一放颠。晚得青箱天与子，梦骑白鹿地行仙。病来舍宅为僧寺，宦罢捐金置义田。见说传家无玩好，箧中惟蓄买书钱。
襄阳黄司马席上留别一首
作者：樊增祥
朝代：清
体裁：七言律诗

与子分携鄂水湄，烟霜五载足相思。竭来叔子徜徉地，重见山公酩酊时。岘首访碑还堕泪，习池下马自题诗。车轮明发当千里，杯酒从容那得辞。
西平道中
作者：樊增祥
朝代：清
体裁：五言律诗

侧帽东风里，聊为拥鼻吟。高原初秀麦，芳树渐鸣禽。桐柏春流合，吴房暮雨深。应怜郾城月，不照别离心。
西江月 其一 长夏即事
作者：樊增祥
朝代：清

屋后淡红池沼，屏心青绿溪山。分明居处似江南。雨竹烟荷历乱。每日家常茶饭，逢人本色清言。幅巾尘尾伴萧闲。可当六朝人看。
西江月 其一 长夏即事
作者：樊增祥
朝代：清
体裁：词

屋后淡红池沼，屏心青绿溪山。分明居处似江南。雨竹烟荷历乱。每日家常茶饭，逢人本色清言。幅巾麈尾伴萧闲。可当六朝人看。
西江月 其三 叠前韵
作者：樊增祥
朝代：清
体裁：词

衫笏贞元朝士，园亭江浙人家。屏风团扇想清华。白陆飘飘入画。身与青松共老，人如香茗才佳。北池风露万荷花。娇女至今能话。
西江月 其二 漫兴
作者：樊增祥
朝代：清
体裁：词

案牍汉廷老吏，衣冠邹鲁儒家。文章事业与声华。一任后生描画。师友漫分蜀洛，风流犹近乾嘉。眼中新事涌狂花。莫入玉壶清话。
西江月 其五 题晚晴轩
作者：樊增祥
朝代：清
体裁：词

西涧几多幽草，东皋一抹秋山。不愁月尽夜珠寒。尚有夕阳无限。料理孤舟野渡，安排宝炬红莲。青田一鹤仰头看。飞舞朱霞天半。
西江月 其六 得新疆抚部书却寄
作者：樊增祥
朝代：清
体裁：词

同治初元出塞，文襄座上横刀。当时掾属半金貂。最数东亭年少。五载纛牙开府，几时笳鼓归朝。崆峒长剑倚天高。惆怅玉关人老。
西江月 其四 听客话都门事
作者：樊增祥
朝代：清
体裁：词

和议成时朝市，劫灰冷后楼台。九门龙尾筑金椎。直御飙轮入内。白鼠黄獐竞进，饿麟饥凤谁悲。秋风几见客思归。江左鲈鱼不贵。
西江月·长夏即事
作者：樊增祥
朝代：清

屋后淡红池沼，屏心青绿溪山。分明居处似江南。雨竹烟荷历乱。每日家常茶饭，逢人本色清言。幅巾尘尾伴萧闲。可当六朝人看。案牍汉廷老吏，衣冠邹鲁儒家。文章事业与声华。一任后生描画。师友漫分蜀洛，风流犹近乾嘉。眼中新事涌狂花。莫入玉壶清话。衫笏贞元朝士，园亭江浙人家。屏风团扇想清华。白陆飘飘入画。身与青松共老，人如香茗才佳。北池风露万荷花。娇女至今能话。和议成时朝市，劫灰冷后楼台。九门龙尾筑金椎。直御飙轮入内。白鼠黄獐竞进，饿麟饥凤谁悲。秋风几见客思归。江左鲈鱼不贵。西涧几多幽草，东皋一抹秋山。不愁月尽夜珠寒。尚有夕阳无限。料理孤舟野渡，安排宝炬红莲。青田一鹤仰头看。飞舞朱霞天半。同治初元出塞，文襄座上横刀。当时掾属半金貂。最数东亭年少。五载纛牙开府，几时笳鼓归朝。崆峒长剑倚天高。惆怅玉关人老。
西江月·题《东溪草堂图》
作者：樊增祥
朝代：清
体裁：词

一段不平山色，几株本分桃花。小桥红板逐溪斜。锦带一条虹跨。梦里江乡鱼稻，眼前杜曲桑麻。清明无客不思家。闲看草堂图画。
西江月慢·春昼有寄
作者：樊增祥
朝代：清
体裁：词

帘花弄影，春困起、午晴池阁。风景画难成，芊芊芳丛，小桃红落。算一春、不断生香，牡丹新绽，粉浓脂薄。蓦动摇九子金铃，娇鸟踏红索。试检点词人闲著作，懒料理、琴髹笛膜。长记樱桃珠一树，映玉窗珠箔。自别后、五换韶光，杨花轻点，鬓丝非昨。荔子熟，莫负红云筵上约。
观龙湫
作者：樊增祥
朝代：清
体裁：五言律诗

来访灵泉迹，谽谺洞壑欹。垂瓶惟暗汲，扪壁碍深窥。昼暝知龙定，镫来讶石奇。为霖应有待，聊咏濯缨诗。
角招
作者：樊增祥
朝代：清

玉波暖，朝朝陌上，垂杨惯驻雕？。翠笺珠字满，为约水边，兰艇轻唤。绯裙试浣。可抵得、西湖一半。此后秦云万叠，怕明镜里花枝，也水流天远。依约绮疏六扇。明眸剪水，隐映纹纱茜。待将花作伴，可奈东劳，妨伊西燕。东风不管。任回避、如花娇面。为道寻芳未晚。更休待、翠云深，红情浅。
角招
作者：樊增祥
朝代：清
体裁：词

玉波暖，朝朝陌上，垂杨惯驻雕𨏥。翠笺珠字满，为约水边，兰艇轻唤。绯裙试浣。可抵得、西湖一半。此后秦云万叠，怕明镜里花枝，也水流天远。依约绮疏六扇。明眸剪水，隐映纹纱茜。待将花作伴，可奈东劳，妨伊西燕。东风不管。任回避、如花娇面。为道寻芳未晚。更休待、翠云深，红情浅。
角招
作者：樊增祥
朝代：清
体裁：词

粉墙侧。双珠树，有心做弄霞雪，玉柯相纠结。二赵二乔，芳意亲切。东风寒涩，让女弟娇强先发，早已魂消姑射。还留半袭绯衣，待昭阳倾国。清绝。露苔粉渍。瑶台月下，更讶燕支湿。尹邢轮侍栉，晚嫁飞琼，堪人怜惜。红红白白，直看到绿阴时节。细数三分春色，一分白，一分红，一分碧。
角招·雨后凉甚，灯下读《兰当词》，漫赋
作者：樊增祥
朝代：清
体裁：词

了无暑。南来几、梅风吹霁虹雨。博山烟一缕。轻度魫窗，萦带芳树。罗衣楚楚。添半臂、泥金刚彀。玉簟龙鳞似水，仗六曲画屏风，把新寒防护。分付。兰缸麝炷。蔷薇盥手，重展金黁谱。画兰吴下女，转作词人，隔烟低语。凉花泫露。问笙鹤、瑶天归否。泪烛红深几许。浑不似、绿桐阴，横琴处。
解语花·追步㤅伯师重台榴花原韵
作者：樊增祥
朝代：清
体裁：词

仙霞叠帔，宝月重轮，寸寸芳心展。泪巾红敛。纹窗静、十二珠帘深掩。仙裙妒艳。不胜酒、倚风微颤。把紫鸾阿阁三层，移向花中见。百子画图婉娈，愿红房孕玉，亲祷禖燕。绮楼寒浅。薰风里、才识红儿真面。唇脂重点。似百八虬珠圆转。看凤楼、弹指修成，莫写蛮笺怨。
解连环·咏牵牛
作者：樊增祥
朝代：清
体裁：词

绛河牛女，是何年种玉。瓞绵秋圃。引翠蔓、暗满疏篱，渐蓝茜斗妍，小花微吐。倘傍乔松，定不让、凌霄高举。奈纤条荏弱，堪人爱惜，晓凉风露。南唐染衣故事，叹煎裙水碧，念家山破。祇七夕、花簇针楼，认织锦天孙，是儿慈母。结子累累，与猛剂乌黄同谱。又何人、记取前身，泪妆媚妩。
调笑令·城隅荷花特盛，以小令写之，亦前溪子夜之遗也
作者：樊增祥
朝代：清
体裁：词

莲叶。莲叶。掩映画裙金蝶。宿花两两鵁鶄。秋水南塘镜明。明镜。明镜。照见玉钗双鬓。
谢五少尉所画山水障歌
作者：樊增祥
朝代：清
体裁：古风

南阳画隐冰道人，荆关墨妙疑有神。同时小谢亦秀出，落笔一笑江山春。白日空堂展秋练，沓嶂回峰露真面。一室俄惊林木昏，终朝只觉阴晴变。素波渺渺江中流，更无一舸横清秋。望中烟树不可极，凫雁历乱回汀洲。君家遥遥隔南海，手掇江蓠今几载。两山风雨望离合，七泽丹青发光采。尔来八岭苦于役，翠竹夹江千嶂碧。沈思画理忽有会，驱染烟云障犹湿。徐生宝此莫轻弃，匹缣已足兼金直。古人五岳可卧游，起视虚岚满床席。
谢余诚格寿平大弟惠茶纸
作者：樊增祥
朝代：清
体裁：五言律诗

同客莲花幕，翻劳贶玖琚。建溪茶銙小，蜀井纸帘疏。胜饮鸡苏水，堪临玉枕书。凌云谁属草，终让渴相如。
贺子50寿联
作者：樊增祥
朝代：清
体裁：联

我亦痴翁，愿再抚汝五十年，寿汝乎，抑自寿也；身临大邑，岂独有民十万户，保民者，则天保之。
贺新郎·贺爱伯师纳姬
作者：樊增祥
朝代：清
体裁：词

柳外星三五。绣帘前、娟娟月样，似人眉妩。十斛明珠连乾马，才可轻盈换与。似解唱、微云词句。一点灵犀芳心透，是维摩、侧畔拈花女。微笑处，散花雨。莺年燕月休轻负。剪芳兰、玲珑结佩，小红辛苦。漫说藏春须金屋，留伴焦琴玉麈。问贺监、乞湖归否。回首霞西波如镜，定何时、同听春江橹。团扇曲，为伊度。
贺段有恒寿联
作者：樊增祥
朝代：清
体裁：联

召公在江汉，郭令老汾阳，立德立功，吾楚以五月梅花为寿；李愬嗣西平，曹彬举南院，是父是子，彼苍为中华社稷而生。
赠仲彝
作者：樊增祥
朝代：清
体裁：七言律诗

案牍劳劳亦有情，藤花满地讼堂清。刀经赤土知能断，灯在晶笼觉倍明。公府定应高位置，督邮宁肯费逢迎。廿年艺苑相追逐，更欲从君角政声。
赠何彦宣院长
作者：樊增祥
朝代：清
体裁：七言律诗

投劾归来宦橐轻，皋比殊荷故人情。文章楚客吟山鬼，气象邹人似水精。尽日江光侵客座，五更斋舍有书声。杜陵男子抽身早，心与三巴水共清。
赠别内弟念寀
作者：樊增祥
朝代：清
体裁：七言律诗

倒屐惭为二谢知，十年重忆馆甥时。已无彩凤双飞翼，空有春蚕未尽丝。花下且携新酝酒，灯前犹诵旧填词。扁舟明发丹枫路，烟水苍茫独尔思。
赠张子丹上舍
作者：樊增祥
朝代：清
体裁：七言律诗

门才风貌两无群，家世黄扉久策勋。宝马旧嘶沙苑月，宫纨新画敬亭云。果知潘令车中满，香爱荀郎座上薰。自别灵和殿前柳，人间何意更逢君。
赠徐珂联
作者：樊增祥
朝代：清
体裁：联

晨餐东海狞龙鲊；夜草南山猛虎行。
赠方子和秀才
作者：樊增祥
朝代：清
体裁：七言律诗

早骑白凤下峨岷，管记湘东麻几春。寄远每烦秦上计，学书刚似卫夫人。抛残金瓠词中泪，吟瘦缃梅树下身。不尽江关萧瑟意，看君辞赋倍清新。
赠方子谨上舍
作者：樊增祥
朝代：清
体裁：七言律诗

百折云廊接绮疏，望衡常得萃缨裾。烹茶互赏黄柑帖，剪烛亲雠锦带书。前辈孙洪应不忝，旧姻庄赵有谁如。只今燕地多神骏，莫对荒台吊望诸。
赠栗园进退格
作者：樊增祥
朝代：清
体裁：五言律诗

插萸一为别，鄣扇始相从。皂帽来吴下，青琴更浙中。花深南果寺，月满北高峰。安得如泉酒，春秋与尔同。
赠王旭庄舍人
作者：樊增祥
朝代：清
体裁：七言律诗

履迹周回玉殿阴，舍人风貌称华簪。朝垂紫袖龙楼迥，夕覆青绫凤阁深。诏草欲争红药艳，带围还缀荔支金。熙朝故事君知否，大半中书在翰林。
赠范芝函丈
作者：樊增祥
朝代：清
体裁：七言律诗

广文官罢百无馀，皬首传经计岂疏。兄弟并登鸾掖贵，妻帑惟傍鹿门居。閒翻白纻歌新曲，偶仿黄庭作细书。岁岁桃花时节水，武昌鱼味定何如。
赠荆州将军通侯希公
作者：樊增祥
朝代：清
体裁：七言律诗

六纛平临九十洲，呼鹰台上宴清秋。江山形胜留归钥，金紫蝉嫣冠列侯。作赋定知怜宋玉，建牙终是爱杭州。楚中兰杜寻常甚，难得明公一再游。
赠薛慰农院长·其一
作者：樊增祥
朝代：清
体裁：七言律诗

投老谈经占一丘，后堂丝竹剧风流。篮舆每遣门生侍，乌角恒从节度游。五鹿乍来应折角，千牛临去莫回头。歌姬院里韩熙载，作得南唐宰相不。
赠薛慰农院长·其二
作者：樊增祥
朝代：清
体裁：七言律诗

归卧松云老益坚，平生出处慕随园。结交河朔诸名将，成就金陵两状元。太守西湖留画像，相公东阁爱清言。香山一领青衫在，何止杭州涴酒痕。
赠褚叔寅同年
作者：樊增祥
朝代：清
体裁：五言律诗

多病同羁旅，齐年忝弟昆。称诗吴语后，饵菊楚风存。反侧忧穷岛，风烟郁蓟门。无为嗟荏弱，犹可事戎轩。
赠邓比部丈即送归黄冈
作者：樊增祥
朝代：清
体裁：古风

昔视京秩如登仙，今誇外吏多得钱。人生欲恶岂有定，视其取舍区香擅。邓侯服官逾二纪，宦味清于晋祠水。手种芳花满舜田，身骑瘦马过唐垒。风尘鞅掌不自得，手掷雷封若敝屣。不能折腰督邮下，却来执戟长杨里。平生说诗疑有神，闭门索句无冬春。花时亦岸角巾出，雪夜独与寒毡亲。故人落落洪与陈，拍肩挹袂来卜邻。科名际君犹晚达，玉堂卓笔皆嶙峋。君家齐安富洲渚，乱后依然盛园墅。梅花十里自成村，虾菜一秋贱如土。昔厌外吏思为郎，今对故人思故乡。长安秋高鸿雁急，漠漠西北尘沙黄。此时鸣鞭去京国，仰视白日凋辉光。直以先机托鱼脍，岂惟高蹈追柴桑。送君东去烟波关，吾独栖栖就铜墨。愿题诗句满江南，莫诵移文向山北。
赠邓献之比部
作者：樊增祥
朝代：清
体裁：七言律诗

铜墨劳劳二十春，却归京洛踏红尘。兴来偶和同文集，老去何心要路津。宦迹䜱䜪亭畔路，诗名甔甀洞中人。松花如雨僧窗下，剪烛深谈莫厌频。
赠钱副将
作者：樊增祥
朝代：清
体裁：七言律诗

荷戈投笔尚华年，廿载风尘老鬓颜。杨柳营开江上水，梅花屋近范家山。追随李郭功名后，出入江淮矢石间。大为书生增意气，秋灯如雪看刀阛。
赵子昂画马
作者：樊增祥
朝代：清
体裁：古风

王孙画马世所稀，直幅宝若兼金贻。绢素朽落五百载，悬墙突见生騧骊。日中就视乃能辨，照映水草光离离。一马拗怒就衔辔，意态早与风飙驰。圉人磔须露两肘，天寒裤褶围黄皮。旁立两马亦驯异，昂首髣髴闻鸣嘶。其馀肥瘠各有态，滚尘龁草皆权奇。世问凡骨断无此，毋乃上厩飞龙姿。伤心玉马朝周日，虏骑横江天水碧。学士传宣入上都，天阶立仗心魂慄。瑶池八骏那可逢，披图宛见沙漠风。北边健儿善游牧，形貌真与图画同。王孙画马能画骨，始觉韩干非良工。古来尤物无常主，发厨一日烟云空。明珠弃阁吁可惜，毋宁读画甘饥穷。高斋目想若有见，渥洼灵气来空中。
越溪春·和子珍《雨中有忆》，用欧公韵
作者：樊增祥
朝代：清
体裁：词

暗玉敲窗银烛背，芳绪渺无涯。罗衣翻酒都成晕，似脸波、初上微霞。蕙草长时，春潭涸后，空忆韩家。门前何处香车。梦绕旧窗纱。泥人一晌半晌小坐，帘纹如水低斜。为问镜中眉语，可能瞒却灯花。
踏莎行
作者：樊增祥
朝代：清
体裁：词

嫩柳金垂，小桃红亚。愔愔帘阁春寒乍。屏风几首玉台诗，园林一幅江南画。镜子抛来，灯儿炙罢。旧时月色凄凉夜。满身花影贴罗衣，杏烟湿鬓鞦韆下。
踏莎行
作者：樊增祥
朝代：清
体裁：词

晓拂燕支，晚看唐韵。女儿心事莲花净。画眉墨写玉台诗，圣湖波染春衫晕。素鲤衔书，红蛛缒镜。北来消息无凭准。黄花时候盼相逢，相逢已是梨花近。
踏莎行
作者：樊增祥
朝代：清
体裁：词

漏水声沈，蓬山路近。金扉半掩灯花晕。如今都下似江南，小屏酥雨单衣润。打马谁赢，踏青可定。玉奴睡也休相问。床头一緉绣鞋儿，偷将钿尺量分寸。
踏莎行 其一 代石甫寄琴客
作者：樊增祥
朝代：清
体裁：词

舞袖双回，歌珠一串。瑶台月下时相见。惺忪言语已魂销，更禁一再秋波转。万口同夸，千人争看。几曾独对桃花面。近来心事冷如簧，时时欲就朱唇暖。
踏莎行 其一 感旧
作者：樊增祥
朝代：清
体裁：词

暗减幺红，潜移嫩碧。楼头无限伤心色。晚桃几点断肠花，垂杨一树含颦叶。无恙窗纱，依然屏格。苔廊不见双钩屧。旧时和月凭栏杆，如今惟有栏杆月。
踏莎行 其二 雨后至城东行散
作者：樊增祥
朝代：清
体裁：词

斗笠云轻，茸衫寒退。雨丝乍歇晴犹未。衰桃几片不成霞，新苔一径难为翠。坐树莺娇，探泥燕慧。随人新月娟娟媚。独怜幽草过桥行，晚风吹皱寒塘水。
踏莎行·三月初五日宿彭善村，夜雨寒甚，晓起雪积寸许，因赋
作者：樊增祥
朝代：清
体裁：词

雁不堪闻，鸡还无用。五更风里银釭冻。纸窗犹道月光明，罗衾祇觉春寒重。玉树朝新，雕轮晓动。马蹄踏破琼瑶巷。江南已是牡丹时，并门尚作梨花梦。
踏莎行·代石甫寄琴客
作者：樊增祥
朝代：清

舞袖双回，歌珠一串。瑶台月下时相见。惺忪言语已魂销，更禁一再秋波转。万口同夸，千人争看。几曾独对桃花面。近来心事冷如簧，时时欲就朱唇暖。才揭帘栊，一声喝采。盈盈含睇低垂黛。厚颜多是读书人，十重铁叶明光铠。国艳希逢，青春难再。谁拚海样黄金买。世无一俩小鞋儿，石榴裙底依然在。怅望雕轮，亲书凤纸。斑骓明下双僮侍。侬家瑶水一枝莲，羞同青翰舟中比。朱鸟窗虚，红鸾扇倚。万重山隔婵娟子。吴淞一半化醇醪，情波醉得檀奴死。卿是桃花，侬为锦浪。相逢相识春江上。生时长伴藕花居，死时也傍梅花葬。万遍思量，千番惆怅。几时同梦流苏帐。愿将身作锦薰笼，玉人倚到纱窗亮。
踏莎行·其三
作者：樊增祥
朝代：清
体裁：词

怅望雕轮，亲书凤纸。斑骓明下双僮侍。侬家瑶水一枝莲，羞同青翰舟中比。朱鸟窗虚，红鸾扇倚。万重山隔婵娟子。吴淞一半化醇醪，情波醉得檀奴死。
踏莎行·其二
作者：樊增祥
朝代：清
体裁：词

才揭帘栊，一声喝采。盈盈含睇低垂黛。厚颜多是读书人，十重铁叶明光铠。国艳希逢，青春难再。谁拚海样黄金买。世无一俩小鞋儿，石榴裙底依然在。
踏莎行·其四
作者：樊增祥
朝代：清
体裁：词

卿是桃花，侬为锦浪。相逢相识春江上。生时长伴藕花居，死时也傍梅花葬。万遍思量，千番惆怅。几时同梦流苏帐。愿将身作锦薰笼，玉人倚到纱窗亮。
踏莎行·感旧
作者：樊增祥
朝代：清

暗减幺红，潜移嫩碧。楼头无限伤心色。晚桃几点断肠花，垂杨一树含颦叶。无恙窗纱，依然屏格。苔廊不见双钩屧。旧时和月凭栏杆，如今惟有栏杆月。斗笠云轻，茸衫寒退。雨丝乍歇晴犹未。衰桃几片不成霞，新苔一径难为翠。坐树莺娇，探泥燕慧。随人新月娟娟媚。独怜幽草过桥行，晚风吹皱寒塘水。
转应曲
作者：樊增祥
朝代：清

春早。春早。一笠红罗亭小。姗姗缟袂谁扶。手折梅花玉如。如玉。如玉。雪后园半树。春晓。春晓。梦被啼莺惊觉。海红步障微寒。淡画文君远山。山远。山远。无奈颦深笑浅。春睡。春睡。昨夜东风沈醉。起寻碧玉搔头。笑问萧郎见不。不见。不见。祇在珊瑚枕畔。芳草。芳草。瓜字韶年最小。窄衣初试鞦韆。笑堕春风鬓蝉。蝉鬓。蝉鬓。归对镜鸾重抿。新月。新月。来照瑶房锦瑟。杏红罗帔嫌单。门掩梨花峭寒。寒峭。寒峭。著得郎衣偷笑。红杏。红杏。暖雨曲江春嫩。旧罗裙系枝头。欲趁东风嫁休。休嫁。休嫁。留待尚书归马。团扇。团扇。持许谢娥遮面。绿罗裙带低垂。微雨珠帘燕飞。飞燕。飞燕。银烛海棠庭院。桃叶。桃叶。记折缃梅赠别。归期已过蔷薇。更待明月絮飞。飞絮。飞絮。因甚不教春住。香径。香径。百草千花相映。裙腰软绿如烟。拾得春人翠钿。钿翠。钿翠。上有秋兰并蒂。消渴。消渴。不奈黄藤酒恶。松风蟹眼初翻。新瀹花瓷月团。团月。团月。刚似绯桃小靥。双井。双井。也抵建溪新饼。嫩银莲叶茶舟。白耳团花小瓯。瓯小。瓯小。莫等竹垆汤老。荷粉。荷粉。池面一张秋锦。凤州新柳毵毵。不及柔奴手纤。纤手。纤手。笑折荷花劝酒。檀炷。檀炷。掩苒半庭香雾。看星独倚西楼。雁带两三点秋。秋点。秋点。夜雨残更泪眼。秋柳。秋柳。白下蛾眉怨否。吴霜欲下还迟。不点潘郎鬓丝。丝鬓。丝鬓。独自倚楼看镜。秋雁。秋雁。飞过玉河南畔。天孙书问黄姑。识得愁滋味无。无味。无味。拥髻灯前低睡。秋雨。秋雨。钗剔银缸无语。黄昏独掩虚帷。月转西楼未归。归未。归未。门外猧儿惊吠。今夕。今夕。记得仲秋十七。扇头有女乘鸾。天上常仪镜圆。圆镜。圆镜。钗燕角巾厮并。花下。花下。闲听红娘抛打。一秋逤逻慵弹。百蝶罗衿佩兰。兰佩。兰佩。可似扇头香坠。蛩语。蛩语。梧叶堕阶如雨。西风昨夜新寒。不卷绯罗绣帘。帘绣。帘绣。珍重兰猗菊秀。来暮。来暮。日上高楼凝伫。楼前烟雨萋迷。杨柳千条向西。西向。西向。长记渭城低唱。
转应曲
作者：樊增祥
朝代：清

花径。花径。草色帘波相映。阑干不奈情何。曾凭春风袖罗。罗袖。罗袖。淡月梨花依旧。双燕。双燕。曾识桃花娇面。别时黄柳初垂。又见高楼絮飞。飞絮。飞絮。那得不教春去。春暮。春暮。捉搦裙裾不住。销魂杜宇声中。冷烛无言泪红。红泪。红泪。一夜棠妃无睡。重午。重午。华屋薰风燕乳。红榴著色无多。写入秋云扇罗。罗扇。罗扇。好与谢娘方便。
转应曲·其一
作者：樊增祥
朝代：清
体裁：词

春早。春早。一笠红罗亭小。姗姗缟袂谁扶。手折梅花玉如。如玉。如玉。雪后园半树。
转应曲·其一
作者：樊增祥
朝代：清
体裁：词

花径。花径。草色帘波相映。阑干不奈情何。曾凭春风袖罗。罗袖。罗袖。淡月梨花依旧。
转应曲·其七
作者：樊增祥
朝代：清
体裁：词

团扇。团扇。持许谢娥遮面。绿罗裙带低垂。微雨珠帘燕飞。飞燕。飞燕。银烛海棠庭院。
转应曲·其三
作者：樊增祥
朝代：清
体裁：词

春暮。春暮。捉搦裙裾不住。销魂杜宇声中。冷烛无言泪红。红泪。红泪。一夜棠妃无睡。
转应曲·其三
作者：樊增祥
朝代：清
体裁：词

春睡。春睡。昨夜东风沈醉。起寻碧玉搔头。笑问萧郎见不。不见。不见。祇在珊瑚枕畔。
转应曲·其九
作者：樊增祥
朝代：清
体裁：词

香径。香径。百草千花相映。裙腰软绿如烟。拾得春人翠钿。钿翠。钿翠。上有秋兰并蒂。
转应曲·其二
作者：樊增祥
朝代：清
体裁：词

双燕。双燕。曾识桃花娇面。别时黄柳初垂。又见高楼絮飞。飞絮。飞絮。那得不教春去。
转应曲·其二
作者：樊增祥
朝代：清
体裁：词

春晓。春晓。梦被啼莺惊觉。海红步障微寒。淡画文君远山。山远。山远。无奈颦深笑浅。
转应曲·其二十
作者：樊增祥
朝代：清
体裁：词

来暮。来暮。日上高楼凝伫。楼前烟雨萋迷。杨柳千条向西。西向。西向。长记渭城低唱。
转应曲·其五
作者：樊增祥
朝代：清
体裁：词

新月。新月。来照瑶房锦瑟。杏红罗帔嫌单。门掩梨花峭寒。寒峭。寒峭。著得郎衣偷笑。
转应曲·其八
作者：樊增祥
朝代：清
体裁：词

桃叶。桃叶。记折缃梅赠别。归期已过蔷薇。更待明月絮飞。飞絮。飞絮。因甚不教春住。
转应曲·其六
作者：樊增祥
朝代：清
体裁：词

红杏。红杏。暖雨曲江春嫩。旧罗裙系枝头。欲趁东风嫁休。休嫁。休嫁。留待尚书归马。
转应曲·其十
作者：樊增祥
朝代：清
体裁：词

消渴。消渴。不奈黄藤酒恶。松风蟹眼初翻。新瀹花瓷月团。团月。团月。刚似绯桃小靥。
转应曲·其十一
作者：樊增祥
朝代：清
体裁：词

双井。双井。也抵建溪新饼。嫩银莲叶茶舟。白耳团花小瓯。瓯小。瓯小。莫等竹垆汤老。
转应曲·其十七
作者：樊增祥
朝代：清
体裁：词

今夕。今夕。记得仲秋十七。扇头有女乘鸾。天上常仪镜圆。圆镜。圆镜。钗燕角巾厮并。
转应曲·其十三
作者：樊增祥
朝代：清
体裁：词

檀炷。檀炷。掩苒半庭香雾。看星独倚西楼。雁带两三点秋。秋点。秋点。夜雨残更泪眼。
转应曲·其十九
作者：樊增祥
朝代：清
体裁：词

蛩语。蛩语。梧叶堕阶如雨。西风昨夜新寒。不卷绯罗绣帘。帘绣。帘绣。珍重兰猗菊秀。
转应曲·其十二
作者：樊增祥
朝代：清
体裁：词

荷粉。荷粉。池面一张秋锦。凤州新柳毵毵。不及柔奴手纤。纤手。纤手。笑折荷花劝酒。
转应曲·其十五
作者：樊增祥
朝代：清
体裁：词

秋雁。秋雁。飞过玉河南畔。天孙书问黄姑。识得愁滋味无。无味。无味。拥髻灯前低睡。
转应曲·其十八
作者：樊增祥
朝代：清
体裁：词

花下。花下。闲听红娘抛打。一秋逤逻慵弹。百蝶罗衿佩兰。兰佩。兰佩。可似扇头香坠。
转应曲·其十六
作者：樊增祥
朝代：清
体裁：词

秋雨。秋雨。钗剔银缸无语。黄昏独掩虚帷。月转西楼未归。归未。归未。门外猧儿惊吠。
转应曲·其十四
作者：樊增祥
朝代：清
体裁：词

秋柳。秋柳。白下蛾眉怨否。吴霜欲下还迟。不点潘郎鬓丝。丝鬓。丝鬓。独自倚楼看镜。
转应曲·其四
作者：樊增祥
朝代：清
体裁：词

芳草。芳草。瓜字韶年最小。窄衣初试鞦韆。笑堕春风鬓蝉。蝉鬓。蝉鬓。归对镜鸾重抿。
转应曲·其四
作者：樊增祥
朝代：清
体裁：词

重午。重午。华屋薰风燕乳。红榴著色无多。写入秋云扇罗。罗扇。罗扇。好与谢娘方便。
辛巳正月十一日发保定车中酬仲丹赠别
作者：樊增祥
朝代：清
体裁：七言律诗

立春十日太多事，游子天涯复远行。红烛照筵贪夜坐，斑骓出郭喜朝晴。梅花竹叶还新岁，野水寒云满故城。若上高楼念行役，九州直北是神京。
辛楣改官江南书扇为赠·其一
作者：樊增祥
朝代：清
体裁：七言律诗

翩然衫笏去明光，那得斯才贡玉堂。寸草有心知谂母，黄尘如许厌为郎。衣冠吾党多清吏，风土江南似故乡。劝尔东行莫回首，海天愁雾正茫茫。
辛楣改官江南书扇为赠·其二
作者：樊增祥
朝代：清
体裁：七言律诗

旧雨长安久益亲，知君临发恋修门。离亭酒尽花争落，本事诗多草尚存。一别秋山生桂树，双栖烟艇共桃根。风流合被吴中画，莫遣青衫有泪痕。
过江宁寄别三妹并讯似儿
作者：樊增祥
朝代：清
体裁：五言律诗

岂为浮名系，翻令骨肉疏。人经石城曲，月上绣帘初。水栈愁吹笛，秋窗罢剪蔬。聪明吾宅相，解盼大雷书。
过涿州通济桥作
作者：樊增祥
朝代：清
体裁：七言律诗

纯皇鞭石万灵驰，想见承平物力齐。别起楼台琼岛外，旁连烟树蓟门西。霜清玉蝀明秋水，日射金书炳御题。辛苦当年舟楫意，临川策马独栖栖。
送人赴襄阳
作者：樊增祥
朝代：清
体裁：五言律诗

汉水东流去，西行欲断魂。江山三楚尽，耆旧几人存。有泪思羊傅，无家住鹿门。花时一为别，寂寞负清樽。
送入我门来
作者：樊增祥
朝代：清
体裁：词

杨柳轻韩，桃花笑楚，梁家好女来归。典午及今，重见下瑶台。玉壶一幅春风画，判十斛明珠对换回。绣屏侧不用，轻猜洛女，低唤崔徽。休说绮楼冰井，依稀玉箫再世，月满花开。总把霍家，玦诀换鞋谐。别摛金谷还魂记，定不减临川玉茗才。更唐装宋锦，为伊奁赠，送入门来。
送入我门来·和㤅伯师《明妃抱子图》原词，寓宜男之意，今更赓之
作者：樊增祥
朝代：清

剖竹称王，依蒲得姓，龙庭汤饼筵开。系出香溪，生小是香孩。黄？羞结桃花子，奈胡语琵琶马上催。问龙种可有，阏氏玉貌，冒顿雄材。老上单于已老，还招汉宫燕燕，万里投怀。他日文姬，粉本预安排。蛾眉一例怜花蕊，更偷祀张仙祈燕禖。取宜男瑞兆，兰香瓠白，送入门来。
送入我门来·和㤅伯师《明妃抱子图》原词，寓宜男之意，今更赓之
作者：樊增祥
朝代：清
体裁：词

剖竹称王，依蒲得姓，龙庭汤饼筵开。系出香溪，生小是香孩。黄𧟌羞结桃花子，奈胡语琵琶马上催。问龙种可有，阏氏玉貌，冒顿雄材。老上单于已老，还招汉宫燕燕，万里投怀。他日文姬，粉本预安排。蛾眉一例怜花蕊，更偷祀张仙祈燕禖。取宜男瑞兆，兰香瓠白，送入门来。
送勉锄丈迟菊出都并寄子虞天津
作者：樊增祥
朝代：清
体裁：七言律诗

祖帐青门落日阴，荆高姓字总销沈。骑鲸东海狂犹昔，策蹇西山约漫寻。丝竹中宵聊命酒，风花歧路各沾襟。愁来更寄张平子，锦段貂褕仔细吟。
送吴秀才落解还山
作者：樊增祥
朝代：清
体裁：五言律诗

明发挂帆去，苍苍枫树林。秋风易摇落，吾道有升沈。彝水云初合，房陵雪渐深。空山产文梓，勿改岁寒心。
送朱然肯夫侍读视学湖南
作者：樊增祥
朝代：清
体裁：七言律诗

侍臣衔命出京华，宾从风流驿路赊。玉诏新除香案吏，宫衣远泛洞庭槎。木天词赋争传草，湘水兰苕尽著花。至竟汉廷恩礼重，明时持节到长沙。
送程岩伯游蜀
作者：樊增祥
朝代：清
体裁：七言律诗

出门西笑望峨岷，华发萧然岸角巾。雪水乍消三峡路，风流应是六朝人。岕茶青子常供客，尘尾焦琴不去身。认取米家书画舫，文虹中夜落江滨。
邺城怀古
作者：樊增祥
朝代：清
体裁：七言律诗

拓跋东迁事事非，高王龙种出鲜卑。再传羖䍽终移祚，六镇风云此誓师。功德韩陵元不朽，凄凉敕勒至今悲。清河照尽南来雁，贵主雕弓恰付谁。
都门杂感八首·其一
作者：樊增祥
朝代：清
体裁：七言律诗

兴京郁郁古仙寰，鳌轴东回国步艰。西赆久封雷翥海，北烽高并雪峨山。极边茶马仍通市，旧国参貂稍入关。屏蔽渐虚肩背削，庙堂争得破愁颜。
都门杂感八首·其七
作者：樊增祥
朝代：清
体裁：七言律诗

西朝冠帔怯晨兴，宵旰犹烦玉几冯。边奏亟呼莲烛视，国医连用鹤书徵。建章花发稀回辇，扶荔春寒罢进冰。欲致常仪万年药，须教瀛海一时澄。
都门杂感八首·其三
作者：樊增祥
朝代：清
体裁：七言律诗

南北天山久厌兵，中原民力尽西征。高宗旧费筹边略，突厥新寒款塞盟。葱雪十年烦转斗，波兰八部益纵横。如何再遣楼船使，终始无人似陆生。
都门杂感八首·其二
作者：樊增祥
朝代：清
体裁：七言律诗

窥人魑魅涉重溟，歃血珠槃浴剑腥。已见仙槎通碧澥，亦闻虿发觐彤庭。十洲书檄傅飞电，万国衣冠聚宝星。曾记尚书忧国语，急收黑水入图经。
都门杂感八首·其五
作者：樊增祥
朝代：清
体裁：七言律诗

蜀将桓桓谒玉京，朝廷勭色待花卿。相公对客仍吴语，战士连营半楚声。老去廉颇惟善饭，事前赵括易言兵。纷纷灞棘皆儿戏，谁为官家致太平。
都门杂感八首·其八
作者：樊增祥
朝代：清
体裁：七言律诗

堂堂中庶郁孤忠，指画天山及紫濛。昔折萼璁金殿上，今为颇牧禁林中。间坊冷局忧天下，痛哭危言动两宫。待取中朝相司马，四夷拱手慕华风。
都门杂感八首·其六
作者：樊增祥
朝代：清
体裁：七言律诗

貂锦如云出备边，茫茫辽海列戈鋋。旗翻玄菟城头月，箭射卢龙塞外天。羽檄频烦徵北马，军储络绎馈东钱。中丞家世通侯贵，莫遣回溪折翅还。
都门杂感八首·其四
作者：樊增祥
朝代：清
体裁：七言律诗

廿年债帅总西师，军寄从容得便宜。暂辍关中铁如意，来参天上玉罘罳。将军跋扈终非福，老子痴顽讵有知。至竟虚名谁啖得，卧龙巾扇到今疑。
鄂中呈黄廉访丈即用留别·其一
作者：樊增祥
朝代：清
体裁：七言律诗

诏起儒臣戴豸冠，一时江汉挽颓澜。传经席上春风在，学律堂前铁面寒。性辣自缘姜桂老，心清常得菊花餐。非熊一与人间事，未许溪头捉钓竿。
鄂中呈黄廉访丈即用留别·其二
作者：樊增祥
朝代：清
体裁：七言律诗

朋盍张园气谊真，昔年曾是受知人。漫随馆阁呼前辈，犹记文章谒后尘。瑶瑟旧誇清庙器，莲花今现宰官身。玉鞭此去春明路，争及从前举子巾。
鄂中赠杜仲丹院长兼呈方菊人师
作者：樊增祥
朝代：清
体裁：七言律诗

人事参差会面难，等閒相遇楚江干。可应东我烦长带，且得从君着小冠。热客也同炎暑避，清诗真当画图看。当年府主今疏广，好酌匏尊续古欢。
酬子珍赠别即送还姑苏
作者：樊增祥
朝代：清
体裁：七言律诗

送君归棹去骎骎，赁庑皋桥岁月深。问字门人皆汉学，受书儿女尽吴音。近成汉上题襟集，远寄长安手帕金。莫为临歧重搔首，云山不隔弟兄心。
酬爱伯师夏晚见寄
作者：樊增祥
朝代：清
体裁：五言律诗

城南读书地，风物剧幽偏。积雨仍多病，空堂自草玄。垆香添夕麝，瓶水发新莲。旧雨知何处，江云海树边。
酬陶八孝廉见赠即用志别
作者：樊增祥
朝代：清
体裁：古风

三谢多文采，如君乃惠连。相逢春草长，同过酒垆前。半醉思江橘，轻寒上楚棉。前年萧寺月，重为故人圆。君归当鉴曲，吾意厌承明。尊酒须臾会，风花无限情。羸骖同去国，绝域未销兵。莫漫伤离索，相看竹帛名。
醉春风·秋思
作者：樊增祥
朝代：清
体裁：词

拂拭横琴案。小雨朱弦慢。郁金堂北暮砧寒，燕燕燕。惜别年年，蓼花相送，梨花相见。秋色才分半。水拍银河岸。月中谁寄锦书来，雁雁雁。惯写人人，人今何处，碧云低黯。
醉春风·调仁怀时司榷兰溪
作者：樊增祥
朝代：清
体裁：词

粉蝶花间醉。小頞宫黄退。梦中唤取小名儿，翠翠翠。梅熟犹酸，梨红更酢，可人风味。楼下玻瓈水。枕上珍珠泪。渡江双楫几时来，未未未。兰叶溪边，枇杷门里，一般无睡。
采桑子
作者：樊增祥
朝代：清
体裁：词

怪来一夏无佳梦，独睡红房。枕簟潇湘。不信天涯在卧床。刍尼扑落梧桐子，今夜新凉。绣被薰香。小玉移灯宿外厢。
采桑子
作者：樊增祥
朝代：清
体裁：词

盈盈红粉搴帘入，身是惊鸿。名是轻红。笑问萧郎可见容。珊珊玉骨轻能举，走上薰笼。立上屏风。飞燕今宵在掌中。
采桑子·正月雨中忆节庵病。此调平仄互押，惟蔡伸道里押仄韵独多，用其体
作者：樊增祥
朝代：清
体裁：词

江南故事，杏子花时春雨。怎绿萼犹开，点点沁至融酥。细拨垆灰，嫩寒消得何郎赋。霜禽偷眼，冰蟾敛魄，银云低冱。长忆伯鸾，五噫身世，倩谁将护。算赢得扶篮通子，侍书清娱。搓鬓长吁，何时还我旧瓜庐。春灯影里，漏痕和泪，滴尽明珠。
采绿吟·上巳日小园桃花犹盛，柬招伯严、石甫、午诒、公倩小集
作者：樊增祥
朝代：清
体裁：词

曲水流觞日，想绮陌草暖云香。吾庐可爱，茜红庭院，新绿池塘。素心人未远，青笺去，几经马肆鸡坊。待羊求开三径，桃花含笑相望。低咏丽人行，谁曾为罗衣珠衱惆怅。隔竹听跫音，且笑抚斜阳。念人生对酒当歌，还摹写兰亭两三行。江南乐，今夕斗茶，明朝乞浆。
采绿吟·浦西园亭数处，裙裾常满，上春尤盛。友人话其事，以草窗自度曲写之
作者：樊增祥
朝代：清
体裁：词

水暖春申浦，第一是、木笔初开。东风又到，海棠坊巷，婴武楼台。小园三四处，银塘外，香车转尽轻雷。算韶华一百五，刚过人日挑菜。佳约在红笺，春眠起，新妆争画眉黛。浅淡著衣裳，怕轻薄儿猜。料靡芜绿到江南，先偷绣红罗踏青鞋。穿花去，防被柳丝，兜斜玉钗。
采茶词二首·其一
作者：樊增祥
朝代：清
体裁：七言绝句

云鬓金钗出左家，清明随分看桃花。谁知螺钿溪边女，一月蓬头自采茶。
采茶词二首·其二
作者：樊增祥
朝代：清
体裁：七言绝句

分龙雨小不成丝，晏坐斋中试茗旗。乳燕出巢蚕上簇，山家又过炒青时。
重叠金
作者：樊增祥
朝代：清

下楼珠络金鞍马。马鞍金络珠楼下。鸳袖紫丝鞭。鞭丝紫袖鸳。白蘋香水隔。隔水香蘋白。归意绿杨垂。垂杨绿意归。雪衣罗绣花斑蝶。蝶斑花绣罗衣雪。单袖小红栏。栏红小袖单。醉心香鸭睡。睡鸭香心醉。人样玉珑玲。玲珑玉样人。手纤春试香冰酒。酒冰香试春纤手。红断脸波溶。溶波脸断红。箔珠弹粉落。落粉弹珠箔。茶是那人佳。佳人那是茶（绿荷风动双鸳浴。浴鸳双动风荷绿。归燕翠帘垂。垂帘翠燕归。品棋知玉冷。冷玉知棋品。凉榭水沈香。香沈水榭凉。漾风花縠冰纹帐。帐纹冰縠花风漾。红袜覆薰笼。笼薰覆袜红。绿绡烟隐玉。玉隐烟绡绿。秋色柳西楼。楼西柳色秋。绿波帘影摇风竹。竹风摇影帘波绿。蝉玉堕松鬟。鬟松堕玉蝉。小奁秋月皎。皎月秋奁小。金镂蝶衣轻。轻衣蝶镂金。小窗红桂秋香袅。袅香秋桂红窗小。斜鬓玉簪花。花簪玉鬓斜。瘦腰裙样旧。旧样裙腰瘦。回雁锦书催。催书锦雁回。翠桐疏雨抛珠泪。泪珠抛雨疏桐翠。愁黛远山秋。秋山远黛愁。影娥窥绿井。井绿窥娥影。红蕙晚庭中。中庭晚蕙红。绿烟如梦茶香熟。熟香茶梦如烟绿。飞凤紫茸衣。衣茸紫凤飞。靥花桃赛雪。雪赛桃花靥。无睡引薰垆。垆薰引睡无。染香绒袖金泥浅。浅泥金袖绒香染。刀剪玉奴抛。抛奴玉剪刀。画屏秋雨夜。夜雨秋屏画。苔径几时来。来时几径苔。腻笺红泪思相寄。寄相思泪红笺腻。钗燕玉人来。来人玉燕钗。苦心鹃夜语。语夜鹃心苦。谁共合欢杯。杯欢合共谁。靠窗纱索萧郎笑。笑郎萧索纱窗靠。香屧绣成双。双成绣屧香。渡河秋信误。误信秋河渡。红泪冷怜侬。侬怜冷泪红。
重叠金·其一
作者：樊增祥
朝代：清
体裁：词

下楼珠络金鞍马。马鞍金络珠楼下。鸳袖紫丝鞭。鞭丝紫袖鸳。白蘋香水隔。隔水香蘋白。归意绿杨垂。垂杨绿意归。
重叠金·其七
作者：樊增祥
朝代：清
体裁：词

小窗红桂秋香袅。袅香秋桂红窗小。斜鬓玉簪花。花簪玉鬓斜。瘦腰裙样旧。旧样裙腰瘦。回雁锦书催。催书锦雁回。
重叠金·其三
作者：樊增祥
朝代：清
体裁：词

手纤春试香冰酒。酒冰香试春纤手。红断脸波溶。溶波脸断红。箔珠弹粉落。落粉弹珠箔。茶是那人佳。佳人那是茶（
重叠金·其九
作者：樊增祥
朝代：清
体裁：词

绿烟如梦茶香熟。熟香茶梦如烟绿。飞凤紫茸衣。衣茸紫凤飞。靥花桃赛雪。雪赛桃花靥。无睡引薰垆。垆薰引睡无。
重叠金·其二
作者：樊增祥
朝代：清
体裁：词

雪衣罗绣花斑蝶。蝶斑花绣罗衣雪。单袖小红栏。栏红小袖单。醉心香鸭睡。睡鸭香心醉。人样玉珑玲。玲珑玉样人。
重叠金·其五
作者：樊增祥
朝代：清
体裁：词

漾风花縠冰纹帐。帐纹冰縠花风漾。红袜覆薰笼。笼薰覆袜红。绿绡烟隐玉。玉隐烟绡绿。秋色柳西楼。楼西柳色秋。
重叠金·其八
作者：樊增祥
朝代：清
体裁：词

翠桐疏雨抛珠泪。泪珠抛雨疏桐翠。愁黛远山秋。秋山远黛愁。影娥窥绿井。井绿窥娥影。红蕙晚庭中。中庭晚蕙红。
重叠金·其六
作者：樊增祥
朝代：清
体裁：词

绿波帘影摇风竹。竹风摇影帘波绿。蝉玉堕松鬟。鬟松堕玉蝉。小奁秋月皎。皎月秋奁小。金镂蝶衣轻。轻衣蝶镂金。
重叠金·其十
作者：樊增祥
朝代：清
体裁：词

染香绒袖金泥浅。浅泥金袖绒香染。刀剪玉奴抛。抛奴玉剪刀。画屏秋雨夜。夜雨秋屏画。苔径几时来。来时几径苔。
重叠金·其十一
作者：樊增祥
朝代：清
体裁：词

腻笺红泪思相寄。寄相思泪红笺腻。钗燕玉人来。来人玉燕钗。苦心鹃夜语。语夜鹃心苦。谁共合欢杯。杯欢合共谁。
重叠金·其十二
作者：樊增祥
朝代：清
体裁：词

靠窗纱索萧郎笑。笑郎萧索纱窗靠。香屧绣成双。双成绣屧香。渡河秋信误。误信秋河渡。红泪冷怜侬。侬怜冷泪红。
重叠金·其四
作者：樊增祥
朝代：清
体裁：词

绿荷风动双鸳浴。浴鸳双动风荷绿。归燕翠帘垂。垂帘翠燕归。品棋知玉冷。冷玉知棋品。凉榭水沈香。香沈水榭凉。
重过龙山书院感赋
作者：樊增祥
朝代：清
体裁：七言律诗

草绿池塘柳映门，当年曾置此琴樽。春深燕污横经榻，水浅鱼窥洗砚痕。寂寞旧为扬子宅，重来非复谢公墩。饥驱仍作诸侯客，一席青毡那得温。
重阳后一日过万年寺
作者：樊增祥
朝代：清
体裁：五言律诗

秋气入丛薄，幽栖驻晚芳。寒潭生菊草，细雨过僧房。极眺平芜远，西风短帽凉。瓦盆昨无酒，佳节负重阳。
金明池·题叶香士《小沤波馆诗意画册》，为潘星斋侍郎属赋
作者：樊增祥
朝代：清
体裁：词

花髻吹笙，弓衣绣蝶，老辈风流如此。凭几笔、云林淡墨，便皴出江南烟水。料诗情、祇在青山，浑不似、朝罢归来花底。更傍柳添鸦，背枫摇橹，尽在霞头烟尾。试认先生行卷里。把岚翠溪光，做成乡思。人家外、明漪几曲，行吟处、梅花十里。祇恩深、尚恋承明，纵梦绕平泉，忍商归计。剩画里吴装，青帘篾舫，小现五湖心事。
金盏倒垂莲
作者：樊增祥
朝代：清
体裁：词

红杏开时，又金钱买夜，火树争霞。万点明星，七十二重花。奈昨夜、铜街酥雨，画蝉微湿宫纱。月姊不意，光门尔许妍华。今宵舞裙歌扇，有红蕖百朵，趁逐莲娃。翠水瑶姬，骑凤落烟沙。更领略、街西妍唱，定场别奏琵琶。有意夺锦，龙头知属谁家。
金缕曲
作者：樊增祥
朝代：清
体裁：词

一岁端阳几。又今朝、红榴续命，翠蓂添珥。二十年来鸳鸯梦，赢得六珈象揥。看雾夕、芙蕖犹是。命妇花中卿第一，作门楣、女子当如此。莺与燕，尽欢喜。谢家儿女娇纨绮。对芳筵、沙糖角黍，依然风味。此去西湖朝灵隐，一瓣心香早寄。把彩缕、罗襟牢系。更十三年才耳顺，论风情、尚可称娘子。裙带上，认灵蟢。
金缕曲
作者：樊增祥
朝代：清

一树梨花暝。碧玲珑、闰春聚雪，比排齐整。屈曲亦如人心意，九转柔肠暗省。天付与、玉人闲凭。嘶骑不来飞絮乱，袖罗单、久在花阴等。纤屧响，玉阶静。香肩可似鹣鹣并。记相逢、瑶台月下，北亭凉冷。卿解吹笙侬拍曲，难得双鬟意肯。防卐字、被月压损。花蕊当时纳凉地，到如今、池水摇红影。心上事，画中景。一段销魂地。画廊阴、猧儿稳卧，蝶儿闲戏。九折三条心暗数，刚似巫峰十二。可猜得、个人心事。密密嵌花斜斗笋，好安排、郎马临窗系。欲去者，鹦哥詈。春光早作关防信。惯因依、蔷薇粉壁，海棠雕砌。卿是珠帘文字友，分占腊丁亚细。消几度、裙裾偎倚。岁岁东风颜色好，总轻红、浅绿由人意。新月照，影尤媚。最得人怜惜。靠西廊、停云待月，倩红三尺。祇隔双鸳来往路，不隔芳花气息。任搭上、杨丝无力。照我一生横玉影，翠苔茵、宛转斜阳碧。凭夏昼，坐春夕。玉纤掐遍相思迹。月明时、梧桐露下，鬌鬟微湿。不惜袜罗冰欲透，为看双星久立。愿夜夜、银河初七。万字到头花不断，算坚牢、无过胶和漆。应似我，两情密。猛拍还须惜。按歌时、弓鞋暗点，总谐工尺。雅与罗衫珠钏近，花落微闻叹息。料清梦、扶持无力。风露渐凉抛汝去，隔纹窗、似妒罗帷碧。还为汝，永今夕。抽钗画字都无迹。倚轻躯、朝朝暮暮，泪珠弹湿。此亦天然南郭几，一任深凭浅立。算一日、摩挲六七。欲报玉人亲切意，不信余、请视通身漆。较枕簟，孰疏密。十笏青苔地。抱银墙、猩红一角，小时游戏。斗草簸钱难瞒汝，鹦鹉能言一二。浑不似、如今情事。海样春光围不住，九回肠、彼此相牵系。香草长，女媭詈。早为西漆南油计。更东头、花砖补罅，自将愁砌。方胜连环新花样，心眼如人静细。算世上、惟君堪倚。花落花开都见惯，任暄凉、不改扶持意。生硬处，转严媚。一晌檐花暝。界朱廊、轻虹两道，雁行严整。七宝楼台谁嵌砌，雅称红薇画省。与玉槛、瑶轩同凭。漫说梧桐长短事，视鹤高、松矮皆平等。庭草绿，鸟声静。云屏十二遥相并。倩谁传、红情曲折，玉箫吹冷。不许百花弹压汝，只恐花心未肯。便风雨、漂摇何损。合与芳梅同写照，看水边、月下横斜影。闲倚玉，玩清景。嫩漆青于柳。尽萦回、纱窗粉壁，绮春时候。送上湘帘花枝影，亚字中间穿透。惯早晚、逢迎红袖。比似郎君施行马，正名花，此中漏。月宫玉斧留痕否。是何年、修成七宝，至今如旧。心眼锼空玲珑玉，琐骨亦如人瘦。重帘下、雨疏云逗。恰似裙襕西湖景，把六桥、亭子朱丝绣。流连物，汝为首。刻画浑无迹。似生成、回文锦字，一波三折。千步廊前与方便，将息吴宫绣屧。好坐待、碧云新月。特地展宽檀板样，待春葱、细按霓裳拍。情宛转，韵清切。嫣红一抹嵰山雪。任银蟾、自来自去，柳东莲北。心地空明无限碍，放过穿花蛱蝶。又却似、疏疏竹节。愿得遮拦春去路，翠楼人、一世无离别。金可粉，玉能立。
金缕曲
作者：樊增祥
朝代：清
体裁：词

垂柳扬州驿。甚无端、天风吹散，紫鹣双翼。二十四桥重经过，小玉开门不识。经几度、江边寒食。骑凤吹箫今何处，向月中、独凭红栏立。罗袖冷，泪痕湿。平山残照伤心碧。付白门、辛家斑管，染香弹墨。十二碧城红楼峭，楼上双星的的。怅风絮、凭谁捉搦。一掬春波惊鸿影，便稽山、化土端相觅。休更擪，绿阴笛。
金缕曲
作者：樊增祥
朝代：清
体裁：词

槛外榴巾蹙。绕珠丛、嫣红一点，动人春目。二十六年重台梦，绛树双声再续。约略似、霞川花木。血色罗裙真珠字，是三郎、亲为端端录。团扇句，倩谁读。桃根莫唱当时曲。镜台边、无心插戴，鬊云凋绿。白石仙人归何处，为马塍花一哭。剩燕子、楼中人独。狼籍一庭红醋醋，问藤阴、今是谁家屋。知己泪，溅庭竹。
金缕曲 其一 和石甫咏七娘子
作者：樊增祥
朝代：清

君问心中事。祇瑶池、玲珑碧藕，与侬相似。上到层层金塔顶，天女才堪位置。闺秀有、竹林风致。合与天孙同日嫁，见乐安、公主还呼妹。形顾影，一十四。崔依枚发陈王启。千万言、花交绣错，是儿名字。一砚樱桃香雨嫩，直润琴弦到底。和鸂？、一双相次。唱彻女弹词一部，向琵琶、记里称才子。谁许接，鹊桥翅。
金缕曲 其一 和石甫咏七娘子
作者：樊增祥
朝代：清
体裁：词

君问心中事。祇瑶池、玲珑碧藕，与侬相似。上到层层金塔顶，天女才堪位置。闺秀有、竹林风致。合与天孙同日嫁，见乐安、公主还呼妹。形顾影，一十四。崔依枚发陈王启。千万言、花交绣错，是儿名字。一砚樱桃香雨嫩，直润琴弦到底。和鸂𪄠、一双相次。唱彻女弹词一部，向琵琶、记里称才子。谁许接，鹊桥翅。
金缕曲 其一 始用眼镜
作者：樊增祥
朝代：清
体裁：词

五十平头矣。傍青灯、摩挲病眼，废书而起。就使刘郎窥宓枕，也似看花雾里。是谁把、轻冰琢洗。醉缬狂花收拾净，剪双瞳、还我秋江水。犹自有，少年意。抄书试写桃花纸。笑依然、丹黄满目，短檠身世。加上一重殊不恶，包老灯笼逊此。便从此、目虾相倚。牙仗须梳同检点，更美人、赠我荷囊紫。同系在，吴襟底。
金缕曲 其一 弃妇词，纪冶城近事，并邀午诒同作
作者：樊增祥
朝代：清
体裁：词

覆水收无计。嗟差池、离巢小燕，玳梁空睇。衣上郁金香未减，巷陌春风又至。便春也、不如侬意。妾命桃花生便薄，更那堪、薄似桃花纸。情薄者，亦如此。使君那是罗敷婿。似杨花、东家飘荡，西家黏缀。玦诀鞋谐浑是梦，忆否紫钗旧事。且西燕、东劳各自。莫唱桃根团扇曲，怕春风、暖热秋风弃。重见者，有如水。
金缕曲 其一 戏题石笙刺史小像
作者：樊增祥
朝代：清
体裁：词

芳草城南舍。遍长安、莺花狼籍，让人游冶。廿载春婆成一梦，说甚承明金马。任潦倒、风尘之下。闭户著书还种菜，问一州、斗大谁能假。君不语，看秋华。隐囊纱帽春风画。署头衔、杯湖聱叟，染溪愚者。昨送河东君归矣，蝉鬓茶烟暗惹。恰便似、文君新寡。世事悠悠何所恋，且饮醇、近女消长夜。君笑谢，吾衰也。
金缕曲 其一 笏卿有词悼㤅伯师，叠前韵答之
作者：樊增祥
朝代：清
体裁：词

越岫烟眉蹙。问山灵、公归底处，武夷天目。瑶瑟朱弦三叹后，乐府遗音待续。早凋尽、故家乔木。百本异书落谁手，剩日知、十卷亭林录。还拟付，阿新读。贺公家在柯山曲。二十年、京尘满鬓，未亲湖渌。不预日斜庚子事，差免西台恸哭。谁与荐、春山黄独。白雪楼中青裙妇，卖珠回、自补牵萝屋。歌再阕，裂横竹。
金缕曲 其一 韬父见余近词，不胜感怅。宣南老友，惟君一人，言愁欲愁，再成是解
作者：樊增祥
朝代：清
体裁：词

轩翠风流歇。付双鬟、黄河一唱，玉龙凄切。试数人间词赋手，吾亦当年老铁。怎字字、滴成鹃血。一自灵云悭圣解，惨桃花、天地成秋色。经几度，马挝折。王郎亦是秋风客，二十年、扬州一梦，玉箫呜咽。同谱弟兄两人耳，各自颠毛欲雪。忍重话、干戈离别。莫和凤皇池上句，尽麻鞋、晓踏行宫月。家国恨，那堪说。
金缕曲 其七 再叠前韵赠莲溪
作者：樊增祥
朝代：清
体裁：词

小舫携箫局。计水程、湘帆拢岸，楚亭瓜熟。一水丹江通碧汉，樯燕溪花扑簌。漫回首、春明角逐。羼入湘灵瑶瑟怨，怕洞庭、吹裂龙君竹。聊一唱，采蘋曲。西巡犹是苍生福。莫思量、芜蒌夜雨，断薪残粥。间道麻鞋西度陇，画出杜陵小幅。恐未惯、南中炎溽。行部桃花迎马首，访秦人、一饮溪光绿。陶令记，试重读。
金缕曲 其七 前题用丙子韵
作者：樊增祥
朝代：清
体裁：词

嫩漆青于柳。尽萦回、纱窗粉壁，绮春时候。送上湘帘花枝影，亚字中间穿透。惯早晚、逢迎红袖。比似郎君施行马，正名花，此中漏。月宫玉斧留痕否。是何年、修成七宝，至今如旧。心眼锼空玲珑玉，琐骨亦如人瘦。重帘下、雨疏云逗。恰似裙襕西湖景，把六桥、亭子朱丝绣。流连物，汝为首。
金缕曲 其三 三叠韵戏柬笏卿石甫
作者：樊增祥
朝代：清
体裁：词

匣剑鳞文蹙。笑人间、黄獐白鼠，宛然头目。衮衮三台无坐处，貂尾何心强续。漆园有、不材之木。鼓子花中韶与靓，几曾登、南部烟花录。麟阁画，不堪读。月儿高是江南曲。羡东溟、灵鳗脱网，海波空绿。不解澧州香草意，底事名盦曰哭。便行乐、何妨吾独。得志两牙喧鼓吹，不逢时、归卧梅花屋。休仰面，乞符竹。
金缕曲 其三 今疋和七娘子词，再赋二解调石甫
作者：樊增祥
朝代：清
体裁：词

酒令灯前试。拍阑干、明挑暗逗，任郎游戏。鸳梦方长莲漏短，再展蟆更一擂。凭默数、星杓躔次。二十八翻红友曲，恰四分、取一为名字。八六子，好昆季。天孙襄驾河滨止。愿朝朝、卯时到酉，个侬欢喜。山是牡丹城里好，分与眉峰远翠。休错认、崔娘廿四。若与五郎成二美，把多生、昙果今生记。读诗者，三分是。
金缕曲 其三 端午书感
作者：樊增祥
朝代：清
体裁：词

雅不时宜合。鹿床边、冠梁倒戴，袜绫翻著。襱襶衣裳无味客，刘尹门前谢却。歌一曲、竹枝盐角。莫作司空贫相语，道侬家、自有麒麟阁。风雅事，漫依托。南风五月薰帘箔。遍长安、生衫小扇，又更蕉葛。瞥见玉钗垂艾虎，点衬红榴一萼。笑菰黍、同时解缚。风味旧京浑不似，便新冰、脆果都非昨。菖歜酒，试斟酌。
金缕曲 其九 即事，四叠前韵
作者：樊增祥
朝代：清
体裁：词

鸡黍谁家局。楝花时、青蚕豆嫩，紫樱桃熟。留客南窗闲煮饼，祇办溪鱼野蔌。任金耳、天街驰逐。看画吃茶吾本分，有苏髯、怪石文同竹。帘不卷，玉钩曲。倚书为命闲为福。且随缘、如凫泛泛，似鸡粥粥。衫笏要存儒者气，醋淬头巾一幅。又衣桁、南风吹溽。倘到清淮俯明镜，笑长官、衫色春波绿。书与律，且兼读。
金缕曲 其二 再和石甫咏阿七
作者：樊增祥
朝代：清
体裁：词

斗姥携卿至。十三余、娉娉袅袅，合添一倍。十姊妹花何足算，恰好珠三玉四。分银汉、素秋为二。倘得仙郎来控鹤，对莲花、娇面甘兄事。琴与柳，共行弟。香山述德传新制。想元和、鸾歌凤舞，是卿前世。短短添他三角线，成就当胸卐字。卜人日、双星交会。若问稿砧今何处，是郭家、最小金龟婿。谁会我，抚弦意。
金缕曲 其二 初夏，再叠前韵
作者：樊增祥
朝代：清
体裁：词

细柳黄金蹙。荔墙阴、薰风暗度，小窗纱目。砚匣凝尘湘管燥，春蚓斜行断续。问谁解、养鸡如木。学道懒将除目看，鹤头书、忘了词科录。秋水注，再三读。如人意是屏风曲。好园林、青梅结子，满庭新绿。狮子糖兼菱角粽，办与娇儿止哭。更双燕、伴人幽独。住亦欣然归亦好，万荷花、香满东溪屋。还留看，辋川竹。
金缕曲 其二 莲溪以鹾台领长沙、宝庆二郡，余误以为常德，遂有“武陵桃花”之句，可笑人也。赋此解嘲
作者：樊增祥
朝代：清
体裁：词

地势长沙小。似怜君、回旋不足，别兼常宝。题目虽差文字隽，评泊愚山最好。且莫笑、破山颠倒。若把陶潜更贾傅，葛天民、肯续湘累稿。堪大用，此才老。朗州都愿神君到。盼旌旟、沅陵澧浦，几多香草。属吏南阳刘子骥，供亿山花水鸟。占饮水、词名多少。一误渔郎吾再误，太康来、两被桃花笑。秦父老，可知道。
金缕曲 其五 变前韵遣闲
作者：樊增祥
朝代：清
体裁：词

熨遍弹棋局。掩重门、宫香慢炷，贡茶先熟。几日蔷薇开作雪，风定落红簌簌。更粉蝶、杨花相逐。团扇裌衣都换了，渐西墙、猫笋看成竹。闲徙倚，画栏曲。一生消受聪明福。话家常、三条衲袄，两餐斋粥。偶仿张颠春草意，漫写羊裙几幅。早将近、薰风梅溽。教换小红蛮格子，剪纹纱、一段潇湘绿。庄与老，任研读。
金缕曲 其八 三叠前韵遣兴
作者：樊增祥
朝代：清
体裁：词

闲冷如坊局。此一官、思量百遍，烂如书熟。起看紫藤花一架，珠络垂檐簏簌。今老矣、何心徵逐。春雨闭门聊种菜，莫肩舆、轻看人家竹。闲俯仰，画屏曲。眼明身健今生福。小斋头、官书道藏，儒衣僧粥。秋水一泓何世界，那更修边饰幅。麦秋至、乍清还溽。长乐门边芳草路，绕天涯、不似江南绿。还枕手，听儿读。
金缕曲 其八 前题用辛丑韵
作者：樊增祥
朝代：清
体裁：词

刻画浑无迹。似生成、回文锦字，一波三折。千步廊前与方便，将息吴宫绣屧。好坐待、碧云新月。特地展宽檀板样，待春葱、细按霓裳拍。情宛转，韵清切。嫣红一抹嵰山雪。任银蟾、自来自去，柳东莲北。心地空明无限碍，放过穿花蛱蝶。又却似、疏疏竹节。愿得遮拦春去路，翠楼人、一世无离别。金可粉，玉能立。
金缕曲 其六 叠前韵送继莲溪同年观察常宝
作者：樊增祥
朝代：清
体裁：词

冷眼观棋局。酌使君、英雄一盏，酒香梅熟。屈指同年三百辈，大半霜颠秃簌。剩尔我、云龙追逐。此去湖南骚雅地，有君山、眉黛瑶妃竹。还忆否，羽衣曲。才高折尽花间福。入关来、老僧藜杖，秀才齑粥。两制文章拚弃了，换取潇湘画幅。且莫厌、长沙卑溽。冰雪聪明诗一卷，九嶷烟、染就波笺绿。须寄与，故人读。
金缕曲 其四 闻莺，四叠前韵
作者：樊增祥
朝代：清
体裁：词

莫遣芝麋蹙。伴萧闲、张家画史，鲍家书目。蓦地金衣墙北坐，花底吹笙相续。即此是、春山乔木。疗得世人无妒忌，便舍身、甘入桐君绿。吾当汝，异书读。小秦王调唐宫曲。绕建章、歌珠一串，柳烟霏绿。解释东风无限恨，不学红鹃夜哭。画廊畔、柑双人独。天与诗家颁鼓吹，傍绿阴、结构三间屋。鸣睍睆，胜吹竹。
金缕曲 前题，叠前韵三首 其四
作者：樊增祥
朝代：清
体裁：词

猛拍还须惜。按歌时、弓鞋暗点，总谐工尺。雅与罗衫珠钏近，花落微闻叹息。料清梦、扶持无力。风露渐凉抛汝去，隔纹窗、似妒罗帷碧。还为汝，永今夕。抽钗画字都无迹。倚轻躯、朝朝暮暮，泪珠弹湿。此亦天然南郭几，一任深凭浅立。算一日、摩挲六七。欲报玉人亲切意，不信余、请视通身漆。较枕簟，孰疏密。
金缕曲 午诒代某君答《弃妇词》，亦赋一解 其二
作者：樊增祥
朝代：清
体裁：词

卿认双星错。是天边、参商两点，命宫牢坐。暂学鹊桥牛女样，转眼南箕扇簸。似沟水、东西都可。长念观音经一卷，雪衣娘、开了雕笼锁。羞再抱，绣衾卧。含颦别趁鸱夷舸。漫思量、吴宫旧事，燕娇莺媠。碧玉连环茶碾子，掷与双文则个。浑不是、佳人负我。我是负人曹吉利，任娇啼、不悔连波过。鸳牒字，付秦火。
金缕曲 秦秋伊尝云：“眼前景物宜吟宜画者，独帘与阑干耳。”余赋既阑干词，更制《湘帘》一阕，惜秦君不及见矣 其十一
作者：樊增祥
朝代：清
体裁：词

朝暮留香久。掩重门、湘云窣地，玉垆烟瘦。细剖君山斑竹子，也抵珍珠织就。是清簟、围棋时候。杨柳风来花动影，看斜阳、无语娇波皱。新月上，见来否。玉钩上下劳纤手。怕搴帷、云鬟侧挂，珀钗微溜。双燕归来似相识，软绿蔫红依旧。任鹦鹉、隔花低咒。当户明明丁字永，正梳头、莫放春风透。垂永夕，卷清昼。
金缕曲·为爱伯师题《秋江菱榜晚霞图》
作者：樊增祥
朝代：清
体裁：词

照影情波里。映秋汀、菱花一剪，晚霞明丽。镜里春人红裳薄，刚似芙蓉并蒂。有无限、夕阳诗思。蘸取明珠多少泪，染情天、一抹鲛绡紫。浑未隔，绛河水。潇湘旧爱牵芳芷。甚新来、凉蘋罢采，玉珰双系。侧帽花间填词客，祇合香吟粉醉。早料理、双鬟钗费。一舸霞川寻梦去，唤杨枝、作姊桃根妹。谁会得，五湖意。
金缕曲·其一
作者：樊增祥
朝代：清
体裁：词

一树梨花暝。碧玲珑、闰春聚雪，比排齐整。屈曲亦如人心意，九转柔肠暗省。天付与、玉人闲凭。嘶骑不来飞絮乱，袖罗单、久在花阴等。纤屧响，玉阶静。香肩可似鹣鹣并。记相逢、瑶台月下，北亭凉冷。卿解吹笙侬拍曲，难得双鬟意肯。防卐字、被月压损。花蕊当时纳凉地，到如今、池水摇红影。心上事，画中景。
金缕曲·其三
作者：樊增祥
朝代：清
体裁：词

最得人怜惜。靠西廊、停云待月，倩红三尺。祇隔双鸳来往路，不隔芳花气息。任搭上、杨丝无力。照我一生横玉影，翠苔茵、宛转斜阳碧。凭夏昼，坐春夕。玉纤掐遍相思迹。月明时、梧桐露下，鬌鬟微湿。不惜袜罗冰欲透，为看双星久立。愿夜夜、银河初七。万字到头花不断，算坚牢、无过胶和漆。应似我，两情密。
金缕曲·其二
作者：樊增祥
朝代：清
体裁：词

一段销魂地。画廊阴、猧儿稳卧，蝶儿闲戏。九折三条心暗数，刚似巫峰十二。可猜得、个人心事。密密嵌花斜斗笋，好安排、郎马临窗系。欲去者，鹦哥詈。春光早作关防信。惯因依、蔷薇粉壁，海棠雕砌。卿是珠帘文字友，分占腊丁亚细。消几度、裙裾偎倚。岁岁东风颜色好，总轻红、浅绿由人意。新月照，影尤媚。
金缕曲·其二
作者：樊增祥
朝代：清
体裁：词

春午花枝亚。掩重门、熏垆茶臼，煮香庭榭。君是江南老名士，记得开天旧话。又恰似、江州司马。闲向紫桐花下立，怅下邽、明日清明也。抛手版，对芳斝。梅花老屋钟山下。燕飞来、斜阳不见，旧时王谢。庾信生平萧瑟意，醉后溪藤自写。难得是、西园良夜。绣谷春风今寂寞，忍白头、重看扬州画。银烛泪，为君泻。
金缕曲·其二
作者：樊增祥
朝代：清
体裁：词

绮障生银海。是何人、江心巧铸，镂冰圈玳。上跨彩虹桥一道，秋水两泓无碍。凭推入、琉璃世界。老去瞳人私自语，料今生、难出圈儿外。吾眊矣，有卿在。从今莫把连环解。任耳鬓、厮磨到老，青矑不改。黑白太分终是病，对客还须愦愦。且系著、吴钩锦带。读曲看花俱可可，祇仪形、不入龙眠画。还抵得，汉皋佩。
金缕曲·其五
作者：樊增祥
朝代：清
体裁：词

十笏青苔地。抱银墙、猩红一角，小时游戏。斗草簸钱难瞒汝，鹦鹉能言一二。浑不似、如今情事。海样春光围不住，九回肠、彼此相牵系。香草长，女媭詈。早为西漆南油计。更东头、花砖补罅，自将愁砌。方胜连环新花样，心眼如人静细。算世上、惟君堪倚。花落花开都见惯，任暄凉、不改扶持意。生硬处，转严媚。
金缕曲·其六
作者：樊增祥
朝代：清
体裁：词

一晌檐花暝。界朱廊、轻虹两道，雁行严整。七宝楼台谁嵌砌，雅称红薇画省。与玉槛、瑶轩同凭。漫说梧桐长短事，视鹤高、松矮皆平等。庭草绿，鸟声静。云屏十二遥相并。倩谁传、红情曲折，玉箫吹冷。不许百花弹压汝，只恐花心未肯。便风雨、漂摇何损。合与芳梅同写照，看水边、月下横斜影。闲倚玉，玩清景。
金缕曲·其十
作者：樊增祥
朝代：清
体裁：词

重认斜阳迹。绕东风、如人意处，倩红曲折。半露玉钗衫袖影，半隐双鸳小屧。天生就、扶持花月。双髻吹笙风露下，拭香尘、汝代红牙拍。纤纤玉，最亲切。垂杨低扫花如雪。算年年、销魂成例，沈香亭北。宛转情肠全似我，一任黏萤坐蝶。莫孤负、春阴时节。金粉楼台谁界画，与罗衣、卐字无分别。携彩伴，并肩立。
金缕曲·其四
作者：樊增祥
朝代：清
体裁：词

盼断银河渡。料不同、寒泉照影，凯风之母。莫以孤鸾疑妾命，羼入一三九五。将曲曲、文昌重数。何日爷娘成九鸟，向梅边、桑下鸠呼妇。郎采艾，病当愈。长生殿里衷情诉。睨秋星、杨家妹子，八姨休妒。邓尉山中侬故里，记得山塘孰路。问四覆、三翻何苦。拟共二郎游五岳，把牙牌、砌作相思谱。星岩下，伴郎住。
金缕曲·和石甫咏七娘子
作者：樊增祥
朝代：清

君问心中事。祇瑶池、玲珑碧藕，与侬相似。上到层层金塔顶，天女才堪位置。闺秀有、竹林风致。合与天孙同日嫁，见乐安、公主还呼妹。形顾影，一十四。崔依枚发陈王启。千万言、花交绣错，是儿名字。一砚樱桃香雨嫩，直润琴弦到底。和鸂？、一双相次。唱彻女弹词一部，向琵琶、记里称才子。谁许接，鹊桥翅。斗姥携卿至。十三余、娉娉袅袅，合添一倍。十姊妹花何足算，恰好珠三玉四。分银汉、素秋为二。倘得仙郎来控鹤，对莲花、娇面甘兄事。琴与柳，共行弟。香山述德传新制。想元和、鸾歌凤舞，是卿前世。短短添他三角线，成就当胸卐字。卜人日、双星交会。若问稿砧今何处，是郭家、最小金龟婿。谁会我，抚弦意。酒令灯前试。拍阑干、明挑暗逗，任郎游戏。鸳梦方长莲漏短，再展蟆更一擂。凭默数、星杓躔次。二十八翻红友曲，恰四分、取一为名字。八六子，好昆季。天孙襄驾河滨止。愿朝朝、卯时到酉，个侬欢喜。山是牡丹城里好，分与眉峰远翠。休错认、崔娘廿四。若与五郎成二美，把多生、昙果今生记。读诗者，三分是。盼断银河渡。料不同、寒泉照影，凯风之母。莫以孤鸾疑妾命，羼入一三九五。将曲曲、文昌重数。何日爷娘成九鸟，向梅边、桑下鸠呼妇。郎采艾，病当愈。长生殿里衷情诉。睨秋星、杨家妹子，八姨休妒。邓尉山中侬故里，记得山塘孰路。问四覆、三翻何苦。拟共二郎游五岳，把牙牌、砌作相思谱。星岩下，伴郎住。
金缕曲·咏八仙宫黄杨，邀湘绮同赋
作者：樊增祥
朝代：清
体裁：词

碧树成连理。记双虬、迎銮伏地，闰年庚子。高不一寻横十丈，展尽壶天彩翠。刚援得、玉清宫例。太极昭阳留御墨，算杨家、不愧鹅黄字。还胜似，八公桂。城东旧是琴觞地。二十年、霜柯不改，岁寒交契。树亦犹龙人不测，常见青牛紫气。早相送、翠华归矣。纵使昆池灰尽黑，更前年、谁见蛟龙死。人阅世，亦如此。
金缕曲·壬寅三月望夜月食喜雨
作者：樊增祥
朝代：清
体裁：词

夺尽妖蟆气。早安排、雨师风伯，护持月姊。保我金瓯无缺陷，未用桃弓棘矢。有龙蜃、嘘云而起。不见人间君子过，似一床、锦被全遮蔽。玉女笑，碧翁喜。竹宫夜醮鹓鸾侍。料依然、一轮金镜，山河表里。身御六龙还桂阙，尧舜女中万岁。想贺表、平明毕至。阴沴潜消春夜雨，相公诗、雅称朝廷意。三月望，史臣记。
金缕曲·始用眼镜
作者：樊增祥
朝代：清

五十平头矣。傍青灯、摩挲病眼，废书而起。就使刘郎窥宓枕，也似看花雾里。是谁把、轻冰琢洗。醉缬狂花收拾净，剪双瞳、还我秋江水。犹自有，少年意。抄书试写桃花纸。笑依然、丹黄满目，短檠身世。加上一重殊不恶，包老灯笼逊此。便从此、目虾相倚。牙仗须梳同检点，更美人、赠我荷囊紫。同系在，吴襟底。绮障生银海。是何人、江心巧铸，镂冰圈玳。上跨彩虹桥一道，秋水两泓无碍。凭推入、琉璃世界。老去瞳人私自语，料今生、难出圈儿外。吾眊矣，有卿在。从今莫把连环解。任耳鬓、厮磨到老，青矑不改。黑白太分终是病，对客还须愦愦。且系著、吴钩锦带。读曲看花俱可可，祇仪形、不入龙眠画。还抵得，汉皋佩。
金缕曲·弃妇词，纪冶城近事，并邀午诒同作
作者：樊增祥
朝代：清

覆水收无计。嗟差池、离巢小燕，玳梁空睇。衣上郁金香未减，巷陌春风又至。便春也、不如侬意。妾命桃花生便薄，更那堪、薄似桃花纸。情薄者，亦如此。使君那是罗敷婿。似杨花、东家飘荡，西家黏缀。玦诀鞋谐浑是梦，忆否紫钗旧事。且西燕、东劳各自。莫唱桃根团扇曲，怕春风、暖热秋风弃。重见者，有如水。卿认双星错。是天边、参商两点，命宫牢坐。暂学鹊桥牛女样，转眼南箕扇簸。似沟水、东西都可。长念观音经一卷，雪衣娘、开了雕笼锁。羞再抱，绣衾卧。含颦别趁鸱夷舸。漫思量、吴宫旧事，燕娇莺媠。碧玉连环茶碾子，掷与双文则个。浑不是、佳人负我。我是负人曹吉利，任娇啼、不悔连波过。鸳牒字，付秦火。
金缕曲·感怀示寿平、古微
作者：樊增祥
朝代：清
体裁：词

唤起庄生蝶。且料量、陶公酒券，老坡琴帖。书记陈留非我意，老作将军揖客，便乞与、淮阳也得。潦倒刘郎骑户限，叹人生、不入还当出。休更待，鬓成雪。红榴火迫端阳节。看群儿、学鲜卑语，剪圆鹦舌。文字轻圈兼细点，换尽虫波鸟磔。算径比、终南更捷。迟锦淹花何所用，是五通、气鞠黄门妾。端祇为，我曹设。
金缕曲·戊戌花朝，风雪寒甚，晚宿木兰店作
作者：樊增祥
朝代：清
体裁：词

孤负花朝矣。笑封家、诸姨不管，百花生死。刚是海棠春睡后，梦堕梨云窝里。怪昨夜、鹅衾如纸。晓御碧油檐子出，看琪花、开遍人间世。骄马蹴，玉尘起。酣歌痛饮长安市。甚南来、春阴十日，酽寒如水。破屋数间何所有，冷饼生齑而已。便细嚼、梅花何味。生是苦瓜和尚命，更鸠摩、多了妻和子。谁会我，入关意。
金缕曲·戏题石笙刺史小像
作者：樊增祥
朝代：清

芳草城南舍。遍长安、莺花狼籍，让人游冶。廿载春婆成一梦，说甚承明金马。任潦倒、风尘之下。闭户著书还种菜，问一州、斗大谁能假。君不语，看秋华。隐囊纱帽春风画。署头衔、杯湖聱叟，染溪愚者。昨送河东君归矣，蝉鬓茶烟暗惹。恰便似、文君新寡。世事悠悠何所恋，且饮醇、近女消长夜。君笑谢，吾衰也。春午花枝亚。掩重门、熏垆茶臼，煮香庭榭。君是江南老名士，记得开天旧话。又恰似、江州司马。闲向紫桐花下立，怅下邽、明日清明也。抛手版，对芳斝。梅花老屋钟山下。燕飞来、斜阳不见，旧时王谢。庾信生平萧瑟意，醉后溪藤自写。难得是、西园良夜。绣谷春风今寂寞，忍白头、重看扬州画。银烛泪，为君泻。
金缕曲·笏卿有词悼㤅伯师，叠前韵答之
作者：樊增祥
朝代：清

越岫烟眉蹙。问山灵、公归底处，武夷天目。瑶瑟朱弦三叹后，乐府遗音待续。早凋尽、故家乔木。百本异书落谁手，剩日知、十卷亭林录。还拟付，阿新读。贺公家在柯山曲。二十年、京尘满鬓，未亲湖渌。不预日斜庚子事，差免西台恸哭。谁与荐、春山黄独。白雪楼中青裙妇，卖珠回、自补牵萝屋。歌再阕，裂横竹。细柳黄金蹙。荔墙阴、薰风暗度，小窗纱目。砚匣凝尘湘管燥，春蚓斜行断续。问谁解、养鸡如木。学道懒将除目看，鹤头书、忘了词科录。秋水注，再三读。如人意是屏风曲。好园林、青梅结子，满庭新绿。狮子糖兼菱角粽，办与娇儿止哭。更双燕、伴人幽独。住亦欣然归亦好，万荷花、香满东溪屋。还留看，辋川竹。匣剑鳞文蹙。笑人间、黄獐白鼠，宛然头目。衮衮三台无坐处，貂尾何心强续。漆园有、不材之木。鼓子花中韶与靓，几曾登、南部烟花录。麟阁画，不堪读。月儿高是江南曲。羡东溟、灵鳗脱网，海波空绿。不解澧州香草意，底事名盦曰哭。便行乐、何妨吾独。得志两牙喧鼓吹，不逢时、归卧梅花屋。休仰面，乞符竹。莫遣芝麋蹙。伴萧闲、张家画史，鲍家书目。蓦地金衣墙北坐，花底吹笙相续。即此是、春山乔木。疗得世人无妒忌，便舍身、甘入桐君绿。吾当汝，异书读。小秦王调唐宫曲。绕建章、歌珠一串，柳烟霏绿。解释东风无限恨，不学红鹃夜哭。画廊畔、柑双人独。天与诗家颁鼓吹，傍绿阴、结构三间屋。鸣睍睆，胜吹竹。熨遍弹棋局。掩重门、宫香慢炷，贡茶先熟。几日蔷薇开作雪，风定落红簌簌。更粉蝶、杨花相逐。团扇裌衣都换了，渐西墙、猫笋看成竹。闲徙倚，画栏曲。一生消受聪明福。话家常、三条衲袄，两餐斋粥。偶仿张颠春草意，漫写羊裙几幅。早将近、薰风梅溽。教换小红蛮格子，剪纹纱、一段潇湘绿。庄与老，任研读。冷眼观棋局。酌使君、英雄一盏，酒香梅熟。屈指同年三百辈，大半霜颠秃簌。剩尔我、云龙追逐。此去湖南骚雅地，有君山、眉黛瑶妃竹。还忆否，羽衣曲。才高折尽花间福。入关来、老僧藜杖，秀才齑粥。两制文章拚弃了，换取潇湘画幅。且莫厌、长沙卑溽。冰雪聪明诗一卷，九嶷烟、染就波笺绿。须寄与，故人读。小舫携箫局。计水程、湘帆拢岸，楚亭瓜熟。一水丹江通碧汉，樯燕溪花扑簌。漫回首、春明角逐。羼入湘灵瑶瑟怨，怕洞庭、吹裂龙君竹。聊一唱，采蘋曲。西巡犹是苍生福。莫思量、芜蒌夜雨，断薪残粥。间道麻鞋西度陇，画出杜陵小幅。恐未惯、南中炎溽。行部桃花迎马首，访秦人、一饮溪光绿。陶令记，试重读。闲冷如坊局。此一官、思量百遍，烂如书熟。起看紫藤花一架，珠络垂檐簏簌。今老矣、何心徵逐。春雨闭门聊种菜，莫肩舆、轻看人家竹。闲俯仰，画屏曲。眼明身健今生福。小斋头、官书道藏，儒衣僧粥。秋水一泓何世界，那更修边饰幅。麦秋至、乍清还溽。长乐门边芳草路，绕天涯、不似江南绿。还枕手，听儿读。鸡黍谁家局。楝花时、青蚕豆嫩，紫樱桃熟。留客南窗闲煮饼，祇办溪鱼野蔌。任金耳、天街驰逐。看画吃茶吾本分，有苏髯、怪石文同竹。帘不卷，玉钩曲。倚书为命闲为福。且随缘、如凫泛泛，似鸡粥粥。衫笏要存儒者气，醋淬头巾一幅。又衣桁、南风吹溽。倘到清淮俯明镜，笑长官、衫色春波绿。书与律，且兼读。重认斜阳迹。绕东风、如人意处，倩红曲折。半露玉钗衫袖影，半隐双鸳小屧。天生就、扶持花月。双髻吹笙风露下，拭香尘、汝代红牙拍。纤纤玉，最亲切。垂杨低扫花如雪。算年年、销魂成例，沈香亭北。宛转情肠全似我，一任黏萤坐蝶。莫孤负、春阴时节。金粉楼台谁界画，与罗衣、卐字无分别。携彩伴，并肩立。朝暮留香久。掩重门、湘云窣地，玉垆烟瘦。细剖君山斑竹子，也抵珍珠织就。是清簟、围棋时候。杨柳风来花动影，看斜阳、无语娇波皱。新月上，见来否。玉钩上下劳纤手。怕搴帷、云鬟侧挂，珀钗微溜。双燕归来似相识，软绿蔫红依旧。任鹦鹉、隔花低咒。当户明明丁字永，正梳头、莫放春风透。垂永夕，卷清昼。
金缕曲·观弈
作者：樊增祥
朝代：清
体裁：词

此局全输矣。对残枰、虬髯缩手，道兄夺气。黑白两奁交搏击，自坏长城万里。恨下手、惟差一子。鼠斗穴中虫人腹，好家山、错被痴儿毁。真冷煞，雪猧齿。向来依倚神头势。到而今、星飞雨散，有谁料理。三策都无中上下，不战不降不死。叹秋水、人间何世。芥孔藕丝无避处，且安排、商橘秦桃里。休更说，妇姑事。
金缕曲·阑干词，同爱师缜子
作者：樊增祥
朝代：清
体裁：词

户外青青柳。倚东风、回廊几曲，断魂时候。细燕轻狸都不隔，卐字玲珑嵌透。消几度、玉罗衫袖。一树东头白梨影，熨春寒、总在花前后。同徙倚，听清漏。如今得似花时否。绕银墙、轻红一抹，西风吹旧。录曲凝尘曾拍遍，空认指痕纤瘦。甚响屧、邻家轻逗。划遍相思都无迹，剩回文、不断苔花绣。明月底，怕回首。
金缕曲·韬父见余近词，不胜感怅。宣南老友，惟君一人，言愁欲愁，再成是解
作者：樊增祥
朝代：清

轩翠风流歇。付双鬟、黄河一唱，玉龙凄切。试数人间词赋手，吾亦当年老铁。怎字字、滴成鹃血。一自灵云悭圣解，惨桃花、天地成秋色。经几度，马挝折。王郎亦是秋风客，二十年、扬州一梦，玉箫呜咽。同谱弟兄两人耳，各自颠毛欲雪。忍重话、干戈离别。莫和凤皇池上句，尽麻鞋、晓踏行宫月。家国恨，那堪说。地势长沙小。似怜君、回旋不足，别兼常宝。题目虽差文字隽，评泊愚山最好。且莫笑、破山颠倒。若把陶潜更贾傅，葛天民、肯续湘累稿。堪大用，此才老。朗州都愿神君到。盼旌旟、沅陵澧浦，几多香草。属吏南阳刘子骥，供亿山花水鸟。占饮水、词名多少。一误渔郎吾再误，太康来、两被桃花笑。秦父老，可知道。雅不时宜合。鹿床边、冠梁倒戴，袜绫翻著。襱襶衣裳无味客，刘尹门前谢却。歌一曲、竹枝盐角。莫作司空贫相语，道侬家、自有麒麟阁。风雅事，漫依托。南风五月薰帘箔。遍长安、生衫小扇，又更蕉葛。瞥见玉钗垂艾虎，点衬红榴一萼。笑菰黍、同时解缚。风味旧京浑不似，便新冰、脆果都非昨。菖歜酒，试斟酌。
金菊对芙蓉
作者：樊增祥
朝代：清

青子含酸，红檎带酢，讨春前度来迟。记丁娘居处，茆舍疏篱。风前一树垂杨碧，赚萧郎、侧帽多时。青禽方便，赠伊萱草，报我将离。昨夜灯烬孤帏。叹伯劳一世，未解双飞。问离魂倩女，此去何依。芳苔铲尽凌波迹，便杏花江店都非。再休想像，楼心乞巧，花下弹词。镜背花寒，井眉瓶坠，玉烟摇曳空帷。叹从今萧寺，长掩秋扉。生前已当空花看，纵埋香、未是凄其。佛堂深闭，猧儿惊起，碎了琉璃。临水自结茅茨。记泼醅江面，曾照罗衣。甚青山似剑，不似蛾眉。无人解画桃花面，祇秋棠泪脸同伊。断肠诗句，断肠花色，并作相思。
金菊对芙蓉 其二 再调季簪
作者：樊增祥
朝代：清
体裁：词

镜背花寒，井眉瓶坠，玉烟摇曳空帷。叹从今萧寺，长掩秋扉。生前已当空花看，纵埋香、未是凄其。佛堂深闭，猧儿惊起，碎了琉璃。临水自结茅茨。记泼醅江面，曾照罗衣。甚青山似剑，不似蛾眉。无人解画桃花面，祇秋棠泪脸同伊。断肠诗句，断肠花色，并作相思。
金菊对芙蓉·其一
作者：樊增祥
朝代：清
体裁：词

青子含酸，红檎带酢，讨春前度来迟。记丁娘居处，茆舍疏篱。风前一树垂杨碧，赚萧郎、侧帽多时。青禽方便，赠伊萱草，报我将离。昨夜灯烬孤帏。叹伯劳一世，未解双飞。问离魂倩女，此去何依。芳苔铲尽凌波迹，便杏花江店都非。再休想像，楼心乞巧，花下弹词。
金蕉叶
作者：樊增祥
朝代：清
体裁：词

鬟松黛蹙。怪灵蛛、暗萦镜幞。莺儿催唤梦醒，花含昨夜烛。卯饮红酥映玉，解春酲、凤团未熟。妆成身入画里，纹窗柳影绿。
金蕉叶·春夜有赠
作者：樊增祥
朝代：清
体裁：词

双鬟弄笛，点罗衣、杏花似雪。凉蟾低照鬓影，蝤蛴玉样白。粉落宫梅半额，问朝云、有谁画得。除非周昉细写，屏风十二叠。
金陵五首·其一
作者：樊增祥
朝代：清
体裁：七言律诗

郁郁钟山王气收，昔人曾此作金瓯。鸡鸣无复称天阙，虎踞空烦溯石头。十庙穹碑俱宿草，大桥悬纛尚中流。百年兴废谁能问，粉堞笳声起暮愁。
金陵五首·其三
作者：樊增祥
朝代：清
体裁：七言律诗

幕府山头久合围，将军天上锦帆飞。三交俄见蛇矛失，百战空凭马革归。肜骏忌才援蚤断，琨磾戮力愿终违。江淮草木今犹震，何况遗民泪满衣。
金陵五首·其二
作者：樊增祥
朝代：清
体裁：七言律诗

百粤传烽照洞庭，武昌蚁子亦纵横。岂闻铁锁防江表，遽报戈船指石城。留守空怜宗泽卧，尚书长愧褚渊生。涂膏十载无乾土，枨触江东父老情。